text:
भाग-बारह
पुस्पा कथे बेटी उत्कल एक्सप्रेस तीन बजे अवईया हे । चन्द्रकला कथे । चन्द्रसेन जा तंय कार म बईठ के रेलवे स्टेसन । चन्द्रप्रकास अऊ पूरनिमा ल लेके आबे । उत्कल एक्सप्रेस आधा घंटा देरी से आईच । चन्द्रसेन प्लेटफार्म एक म टहलत रहय । किताब अऊ इंडिया टुडे, माया देखत रहय । बुक सेंटर म नारायण केसरी से बात करत रहय । केसरी कथे काला लेय य हच । चन्द्रसेन बताथे भईया, पूरनिमा ह जबलपुर ले अऊ चन्द्रप्रकास ह दुर्ग से आवत हे । केसरी कथे ।चन्द्रप्रकास के परमोसन होगे हे के नई । चन्द्रसेन कथे भईया साल भर से जादा होगे तहसीलदार बन गे हे । अभी पाटन दुर्ग म तहसीलदार हे । ओकर ससुर ह संयुक्त कलेक्टर दुर्ग म हे । नारायण कथे तुंहर बढ़िया भाग जागे हे । दीदी अभी मंत्रई है । चन्द्रसेन कथे । भईया मय तो कछु नई बने हंव । मय तो गोसाला के दूध अभी भी बेंचव हंव । केसरी कथे । तय दूधम पानी मिला के जादा कमा लेथच । चन्द्रसेन कथे नई भईया मय दूध म पानी नई मिलावंव वईसे भी गाय मन दूध जादा देत हे ।
उत्कल एक्सप्रेस एक नंबर प्लेटफार्म म रूकते । गेट के पास डिब्बा म बईठे रहय । लइका अउ चन्द्रसेन ल सूटकेस, झोला पकड़के उतारथे । चन्द्रप्रकास अऊ प्रेमलता घलो लईका धर के उतरीच । पूरनिमा अऊ प्रेमलता अपना लईका ल गोदी म पाय रहय । चन्द्रसेन, सबो के पाँव छूईच । सूटकेस उठा के कार म रखते । कार म बईठ के घर आ जाथे । चन्द्रकला देवी अऊ रमौतीन, पुस्पा देवी ओमन के अगोरा करत रहय । चन्द्रकला ह प्रेमलता के बेटी ल गोदी म पाके चुमे लगथे । चन्द्रकला कथे ग – दाई रोमा माँ जईसे अंग्रेज दिखत हे । पुस्पा कथे । बेटी रोमा देवी ह चन्द्रप्रकास के बेटी बन के आय हे । पूरनिमा के तीनों टूरी मन बारी बारी से चुमा लेथे । तीनों लक्ष्मी मन सुन्दर रहय । बड़ी माँ के गोदी म बईठे बर रोवत रहय । चन्द्रकला एक साथ तीनों ल गोदी म बईठाईच । कथे पूरनिमा तोर टूरी मन तोरो ले सुन्दर होही बहिनी । पूरनिमा कथे टूरी मन बड़ी माँ जईसे बनबो । पढ़बो लिखबो नेता बनबो । चन्द्रकला कथे, ह रे टूरी हो नेता बनिहा । हा माँ सिर हिला देथे । चन्द्रकला तीनों के सिर म हात रख देथे । बेटी हो खूब पढ़व । दाईददा के नाम ऊँचा करव । पूरनिमा कथे दीदी बहुत सैतानी करथे । धमा चौकड़ी मचाय रथे । सुनील कथे दीदी एको झन ल तुमन रख लेवा । पूरनिमा कथे मय अपन लईका नई छोड़ सकंव । भले सैतानी करत हे । चन्द्रकला कथे तहूँ त बचपन, नानपन म बहुत सैतानी करत रहे । चन्द्रसेन ल चाब देत रहे । हर समय झगड़त रहेव । पूरनिमा झेप जाथे । सुनील कथे दीदी आज भी ओ आदत ल नई छोड़े दे । रोजिना लड़त रथे । नानी मन ल मारथे पीटथे मय लईका
चन्द्रकला ह पूरनिमा ल अपन कमरा म ठहराथे । चन्द्रप्रकास अऊ डॉ. प्रेमलता ह अपन कमरा म रूकथे । प्रेमलता के टूरी ह बहुत रोवत रहय । दूध पिलावय तभो ले चूप नई होवय । चन्द्रकला, पुस्पा देवी, रमौतीन सब झन थक जाथे । चन्द्रप्रकास परेसान हो जाथे । शायद वातावरण बदले ले रोवत रहिस । पूरनिमा कथे दे दाई मोला चुप कराके देखत हंव । पूरनिमा ह गोदी म पाके पीढ़ा म बईठ के दूध पिलाईच । दूध पियत, पियत पेट भर गे । फेर मुँह देख के हांसे लगथे । प्रेमलता कथे । दीदी मय दूध पिलावत रहेंव त न पिईच । तोर दूध जादा मीठा हे । पूरनिमा कथे । चन्द्रप्रकास अऊ मय दाई रमौतीन के खूब दूध पीये हन । चन्द्रकला दीदी गाय के दूध पीयय । पूरनिमा कथे । प्रेमलता हमन दूध पीके बड़े होये हन । मजा आवय खेले कूदे म । मय हमेसा अव्वल आवंव । गोटा, बांटी, सातुल, लुकाछिपी म । पूरनिमा के दूध पियत, पियत बच्ची ह गोदी म सो जाथे । प्रेमलता ह पलंग म लेके सुला देथे ।
रमौतीन अऊ पुस्पा देवी ह रंघनी धर म भात, दार, साग, चटनी रांधत रहय । प्रेमलता पूरनिमा खाना खाय बनाय लगथे । सब जूर मिलके खाना बना के खाथे । लईका मन के उछल, उछल कूद म, किलकारी म घर गुंजत रहय । चन्द्रकला ल सगुन महसूस होईच । ओकर सुन्ना कोख म गुदगुदी होय लगिच । सोंचे लगिच आज मोटो कोख ले बच्चा होय रतिच त बड़े, बड़े होगे रहतिच । आँखी ले आँसू आ जाथे । करम के लकीर तो पहिली ले खिंची गय रहिच । भाग ल दोष देना ठीक नो हय । मय अपन हाथ म बिगाड़ेहंव । चन्द्रकला पेट ल छू छूके रो डारिच । पूरनिमा कथे काबर रोवत हच दीदी । चन्द्रकला कथे बहिनी तुहर कोख हरा भरा हे । मोर कोख सुख्खा है । पूरनिमा कथे दीदी तय मंत्री बने हच । तोर का कमी हे । मोर दूनों नोनी ल गोदी ले ले । मय देर बर तियार हंव । तोर संगा भोपाल म पढ़ही लिखही । पूरनिमा कथे मय तो मशीन जईसे बच्चा पैदा कर सकत हंव . मोर कोरा बड़ उपजाऊ हे । जईसे लईका दूध छोड़थे । मोर पेट ह निकल जाथे अभी तीन माह होगे हे । चन्द्रकला कथे बहिनी तय किसमत वाली हच । जतका लईका चाहत हच मिल जाथे । पूरनिमा कथे दीदी सुनील भी अच्छा आदमी हे । एक दिन मोला नई देखही त परेसान हो जाथे । फेर मोला रोजिना पियार चाही । तोर नाही शक्ति प्रबल हे । तोर स्त्रीत्व भारी हे । तय किस्मत से लड़का भी पटा लेय हच ।
चन्द्रकला कथे चल बाबू जी ल देख लेथन । बलराम ह खटिया म सोय रहय पूरनिमा कथे । बड़े ददा, बड़े ददा सोगे ग । बलराम कथे नहीं बेटी । आँकी मूंदे हंव । खाँसी ह नई छोड़त ऐ । सब लईका मन आ जाथे चन्द्रप्रकास अऊ प्रेमलता बेटी ल गोदी म उठा के लाय रथे । चन्द्रकला कथे, ददा चन्द्रप्रकास के बेटी के चेहरा रोमा दाई से मिलत हे । एक दम अंग्रेजन दिखत हे । बलराम कथे मोला दे । गोदी म पाके दुलार करथे । बलराम कथे बेटी सही मोर रोमा ह चन्द्रप्रकास के बेटी बन के आ गे हे । प्रेमलता ल बोलथे बने जतन पियार कर रखबे मोर रोमा ल । प्रेमलता कथे हाँ बाबू जी । बलराम सब लईका मन ल बारी बारी से पाथे । पुस्पा देवी, अऊ रामौतीन भी आ जाथे । बलराम कथे पुस्पा अब मय जादा दिन के मेहमान नई अवं । अब सब लोग लईका ल देख लेव । चन्द्रप्रकास ल कथे बेटा तोर बहिनी मन अमेरिका म हे तय पता लिख ले । तीनों बेटी के पता लिखाथे । इंदौर के जमीन बेच के रायगढ़ ले आय रहय । चन्द्रप्रकास ल बताथे ।
पुस्पा देवी कथे । काबर हदरत हव । सुखे सुख म लईका मन हावय । पाँव दबावत पुस्पा कईथे, बलराम ह कथे पुस्पा देवी अब जादा दिन के संगी नोहव । मोर बेटी मन विदेश म हावय कल चिट्ठी ल डाक म डलवा देबे । रायगढ़ के पत्र लिख दे हवं । नोनी मन आही त माँ के पियार दुलार देथे । रोमा ह बहुत चाहत रहीस । मोर मरे के संदेश तार द्वारा भेज देबे । पता साफ साफ लिखबे । पुस्पा देवी सिर म हाथ फेरत कथे । जलदी ठीक हो जाबे । बलराम पुस्पा ल कथे । मरे के बेरा मय पुंछत हंव । मोर संका के निवारण कर दे । नहीं तो मोर जीव भटकत रईही । पुस्पा देवी कथे, कह न महराज जो होही तेला बताहूँ । देवी जी चन्द्रप्रकास आत्मज बलराम रामदेव नाम कईसे रखे हच । पुस्पा देवी अचकचा जाथे । अईसे प्रश्न के उत्तर कईसे देवय । पुस्पा देवी सम्भल के कथे । महराज चन्द्रप्रकास आप ही के बेटा ऐ । जब चन्द्रप्रकास के जनम होईच । त आप नई आयेव । अऊ मोर दूध नई आवत रहीच त रमौतीन ह अपन दूध पिलाके के बड़े करे हे । मय दिन भर काम म चले जांव । त रामदेव अऊ रमौतीन मन अपन बेटा कस पाले पोसे हे । फेर तुंहर आय के आस नई रहीस । तय मय ह स्कूल के दाखीला रजिस्टर म चन्द्रप्रकास बल्द बलराम रामदेव लिके हांवव । बलराम कथे ठीक हे देवी जी मय समझ गेंव । मोर संका के समाधान होगे । अब मय निसफिकर होके मर जाहंव । हे राम पुस्पा देवी ह गंगा जल अऊ तुलसी दल मंह मे डारधे । बलराम ह ईसारा करके कथे । सब झन बोजन कर लव । मोला दूध भात लाके रखाव । बलराम महराज ह भर पेट भोजन करथे । जेवन जे के, सब अपन अपन कमरा म सो जाथे ।
पुस्पा देवी भोजन कराके सो जाथे । बलराम रात म सोईच, त सोते रहिगे । बिहनहा पुस्पा देखते ल लास पड़े रहय । पुस्पा हिला डुला के देखिच । लास ठण्डा पड़ चुके रहय । पुस्पा दण्ड पुकार के रोईच । मोर मालिक मोला काबर छोड़ के चले गिच । मय मर जातेंव । बोम मारके रोईच । रोवई सुन के सब जाग जाथे घर भर म कल्लई मात जाथे । रोवई धोवई सुन के मोहल्ला वाले मन का होगे कहिके आ जाथे । रामदेव कथे, महराज ह गुजर गे । चन्द्रकला देवी के पिता जी मर गे कहिके सोर बस्ती म, रायगढ़ सहर म फईलगे । पुस्पा देवी, चन्द्रकला, चन्द्रप्रकास पूरनिमा, रमौतीन, के रोवाई म आँखी सूज गे रहय । चन्द्रसेन अऊ चन्द्रप्रकास ह अपन सगा संबंधी मन ल फोन म सूचना देथे । चन्द्रप्रकास अपन ससुर साहेब ल दुर्ग फोन करके सूचना देथे । चन्दा देवी विधायक सांरगढ़ ल कलेक्टर साहब ह सूचना देथे । चन्दा देवी तुरंत दो घंटा म रायगढ़ पहुँच जाथे । कलेक्टर, पुलिस अधीक्षक थानेदार, एस. डी. एम., तहसीलदार, उप संचालक समाज सेवा एवं विभागीय कर्मचारी, नगरपालिका के कर्मचारी गण, नेता, अधिकारी, सेठ साहूकार हजारों के संख्या म इकट्ठा हो जाथे । बलराम के इच्छानुसार राम भाठा के स्मसान घाट म लास ल दफनाय जाथे । महघट से तलाब म स्नान करेक सब अपन अपन घर जाय लगथे । चन्द्रप्रकास अऊ चन्द्रकला देवी ल सब ढांढस बंधाथे । धीरज देथे । सब एक एक करके अपन अपन घर चले जाथे ।
चन्दा देवी ह चन्द्रकला देवी ल समझाथे । पुस्पा देवी, चन्द्रप्रकास ल घलो समझाथे । तलाब से स्नान करके घरग आ जाथे । रमौतीन सब झन बर भोजन पका के खवाथे । घर के हँसते खेलते वातावरण ह गमगीन होगे रहय । सब के मुँह ओंदरे रहय । सोक व्यक्त करईया मन के तांता लगे रहय । मुख्यमंत्री, राज्यपाल महोदय के फोन कलेक्टर के पास आथे । सोक संवेदना व्यक्त सासन की ओर से कर दीजिए । कलेक्टर चन्द्रकला देवी ल कईथे, मेडम, मुख्मंत्री अऊ राज्यपाल महोदय द्वारा कहरा दुःख अशोक व्यक्त करे गे हावय । चन्द्रकला देवी धन्यवाद देथे । रात अऊ दिन घर भरे रहय । सोक संतप्त परिवार ल सबे झन ढांढस बंधावय । रात म भोजन करके सो जाथे ।
तीसर दिन तीज नहावन होथे । कोई भी ब्राम्हन मन सामिल नई होईन । साम के बेरा म बैकुण्ठकपुर के ब्राम्हन अऊ सियान मन के बईठक चन्द्रकला देवी ल बुलाईच । बने पन्दरा बीस झन बईठक म आ गे रहय । चन्द्रप्रकास कथे, मय हाथ जोड़ के बिनती करत हंव । मोर ददा के देश करम अऊ तेरही म ब्राम्हन भोजन स्वीकार कर लेवव । पंडित बिहारी लाल कईथे, देख चन्द्रप्रकास तय जरूर बामन हच । पर तोर बाप ह कुजात ईसाई पादरी बन गे रहिच । इसाई पादरी के वामन भोजन हमन नई करन । चन्द्रकला देवी, पुस्पा देवी, चन्द्रप्रकास बहुत बिनती करथे । फेर बामन मन टस से मस नई होईन । अऊ एकेक करके चल दीन । चन्द्रकला देवी देखते रहीगे । चन्दा देवी कथे । दीदी ब्राम्हन मन तो पंगत म नई बईठय । त का करिहव । मोर विचार म ब्राम्हन के जगा म, कोढ़ी अऊ गरीब मन ल भोजन करा दव । पुस्पा कईथे बेटी ठीक कहत हच । फेर घर ल तो सुद्ध करे ल पड़ही । प्रेमलता ह कथे । दाई यदि बामन नई खात ते रहन दे । बलराम के वसीयत, इच्छानुसार, सतनाम धर्म के अनुसार क्रियाकर्म कर जावय । चन्द्रकला देवी अऊ पुस्पा देवी ब्राम्हन मन से विस्वास उठ जाथे । मरे के बाद भी नियम धरम, पोंगा पंडित अंध विस्वास के बात । पुस्पा देवी कथे बने करे रहीस महराज ह ।
चन्द्रकला देवी मंत्री समाज कल्याण व महिला विकास ह सोक पत्र पाँच हजार छपवाके बंटवा देथे । म. प्र. शासन के सत्री मंत्री, राज्यपाल महोदय सभी अधिकारी ल शोक पत्र भिजवा देथे । सभी छत्तीसगढ़ के विधायक, समाज सेवी, नेतागण अऊ महिला बैंक अऊ महिला मण्डल के सदस्य मन ला बांट देथे । चन्द्रकला देवी ह रेस्ट हाउस अऊ सर्किट हाउस, होटल म कमरा बुक करा दे रहय । कलेक्टर, एस. डी. एम. ह व्ही. आई. पी. मन बर वाहन उपलब्ध करा दे रहय । रूके के बेवस्था म तहसीलदार, नायब तहसीलदार लगा दे रहय । दस करम के भोजन के बेवस्था मालूराम अग्रवाल, सुनील सांडिल्य चन्द्रसेन करत रहय । चार पाँच रसोईया, वेटर लगा दे रहय । लगभग दस हजार आदमी के भोजन वेवस्था करे रहय । दिन भर आदमी मन के तांता लगे रहय ।
पुस्पा के आँकी ले आँसू गंगा जईसे बोहात रहय । आँसू रूके के नाव नई लेत रहय । सादा के लूगरा म मुड़ ढाँक के ले जात रहय । पुस्पा देवी जनम जनम के पति के मृत्यु के बाद बिधवा हो जाथे । माँग के सिंदूर, चूरी, रंगीन लूगरा छीन जाथे । एकदम दुःखी जान पड़थे । वईसे बुढ़ापा म पति के संग सहिस । भरे जवानी अकेला काट दीच ।
हफ्ता भर बाद चन्द्रप्रकास के छुट्टी खतम हो जाथे । पुस्पा दाई ल कथे । माँ चल हमर साथ पाटन, साथ म रहिबो । पुस्पा कथे बेटा, घर म दीया जलाहव । कम से कम महीना भर । तुमन अपन अपन काम म जावव । चन्द्रकला देवी कथे जा भाई अपन ड्यूटी म । मय कुछ दिन रहिहों । विधानसभा सत्र होवईया हे भोपाल चल देहूँ । चन्द्रप्रकास किराया के जीप लेके पाटन, अपन परिवार सहित चल देथे । चन्द्रकला देवी घर से पन्दरा दिन बाद निकलिस । मालूराम ह सब बेवस्था करे रइस । एक दामाद बाबू के काम करे रहय । रमौतीन अउ पुस्पा देवी ह धन्यवाद देथे । चन्द्रसेन ह सब घर द्वार देखे लगथे । खेती-खार के जिम्मेवारी चन्द्रसेन, कामदेव अउ रामदेव उपर आ गे । बने असामी बन गे रहय । काबर बलराम के मकान अउ फार्म हाउस के देखईया कोनो नई रहय । चन्द्रकला देवी ह अपन विधान सभा क्षेत्र सरिया म महिला मंडल के सदस्य मन ला मिल के आ जाथे ।
मंत्री चन्द्रकला देवी जी ह विधायक चन्दा देवी के घर सारंगढ़ जाथे । चन्दा देवी ह भोपाल जाय के तियारी करत रहय । समारू ह उहाफोह म झूलत रहय, कि मय कहत रहि हूँ मोर खेती किसानी कोन करही ? चन्दा देवी कथे सब खेती खार ल तोर भाई ल सौंप दे । महीना-महीना म आबे देख लेबे । विधानसभा क्षेत्र म आय लगही । घर ल थोड़े छोड़े देबो । पाँच साल तो भोपाल म रहन जरूरी । काबर, भूरी अउ कुसुवा ल पढ़ाबो । भूरी ह पांचवी कक्षा अऊ कुसुवा ह चौथी किलास म पढ़त रहय । समारू ह बने सोच विचार के कोसिर के भूमि खेत ल अपन छोटे भाई दुकालू ल सौंप दीस । रानी सागर के खेत-खार, घर-द्वार ल समारीन बाई अऊ दाई ल देखे बर कहीच । समारू अउ चन्दादेवी कथे, हमन हर महीना आबो, खेती-किसानी बर पैसा घलो देबो ।
पुस्पा देवी रस्ता देखत रहय । चन्द्रकला देवी ल कथे बेटी रात कईसे होगे ? माँ चन्दा बहिनी के हाथ के दार भात, खब्जी, घी बढ़िया सुहाथे, मंय खाना खाके आय हंव । कान भोपाल जाना हे, तियारी करे बर आय हंव । मंत्री जी स्टाफ मन ला रेस्ट हाउस भेज देथे । काल जल्दी तियार होय बर कहि देथे । चन्द्रकला देवी जरूरी समान ल सूटकेस म रख लेथे अउ जल्दी सुत जाथे ।
चन्द्रकला देवी बिहनिया ले जल्दी नहा धो के तियार हो जाथे । बिहनिया 7 बजे अहमदाबाद एक्सप्रेस पकड़े बर रेल्वे स्टेसन चल देथे । रेल्वे स्टेसन म चन्दा देवी पहिली ल बईठे रहय । रेल्वे स्टेसन छोड़े बर पुस्पा देवी, रामदेव, चन्द्रसेन, कलेक्टर, पुलिस अधिक्षक, एस. डी. एम., तहसीलदार, थानेदार, जिला समाज सेवा अधिकारी, अउ कर्मचारी, नगरपालिक के कर्मचारी लगभग सौ आदमी सी. आफ करे बर आय रहय । चन्दा देवी अपन कुसुवा बेटा अउ भूरी बेटी ल ले जात रहय, चन्द्रकला देवी के पाँव परथे । चन्द्रकला ह चुम्मा लेके पियार जताथे । कुछ देर बाद मा अहमदाबाद एक्सप्रेस आ जथे । प्रथम श्रेणी के कोच म सूटकेस, समान थानेदार मन रखवाथे । चन्दा देवी, समारू के सूटकेस घलो चढ़ाथे । चन्द्रकला देवी हाथ हला के सब झन के अभिवान स्वीकार करथे । अहमदाबाद एक्सप्रेस देखत-देखत ओझल हो जथे । अहमदाबाद एक्सप्रेस ठीक दस बजे बिलासपुर स्टेशन म रूक जथे, सब समान ल स्टाफ अउ कुली मन ह उतारथे ।
चन्द्रकला देवी अउ चन्दा देवी व्ही. आई. पी. वेटिंग रूम म रूक जथे । ठीक 1 बजे छत्तीसगढ़ एक्सप्रेस से बिलासपुर से भोपाल के लिये प्रस्थान करथे । छत्तीसगढ़ एक्सप्रेस धड़धड़ावत रायपुर, दुग, राजनांदगाँव, डोंगरगढ़, गोंदिया, नागपुर, आमला, इटारसी होवत भोपाल बिहनिया 6 बजे पहुँच जथे । चन्दा देवी अउ चन्द्रकला देवी कार मा बईठ के चौहत्तर बँगला के बंगला नं. 28 म पहुँचथे । चन्द्रकला देवी ल पहिली ले आबंटन होगे रहय । चन्दा देवी कथे दीदी मय अपन विधायक विश्राम गृह के कमरा नं. 20 मे जाथंव । चन्द्रकला देवी चाय पी के विधायक बिसराम गृह, फेमिली ब्लाक म चल देथे । चन्दा देवी जल्दी नहा धो के तियार होके विधानसभा पहुँच जथे । चन्द्रकला देवी घलो विधानसभा पहुँच जथे । विधानसभा के पहिली दिन दिवंगत सदस्य मन ला श्रद्धांजलि दे के विधानसभा स्थगित हो जथे ।
चन्दा देवी, सब महिला विधायक, मंत्री से परिचय करथे । चन्द्रकला देवी ह सबो मंत्री ले परिचय कराथे । माननीय मुख्यमंत्री जी से परिचय कराथे । चन्दा देवी सबसे कम उमर के महिला विधायक रहीस । विधानसभा म कोसा के लूगरा पोलखर पहिन के गिस त देखनी होगे । बढ़िया सुंदर गोरी नारी । चन्द्रकला देवी घलो बढ़ापा म सुन्दर दिखत रहय । सब के नजर दूनों झन म जात रहय । दूनों झन अपन मस्ती म झूमत रहय । सबके अभिवादन स्वीकार करत रहय । केन्टीन म बढ़िया चाय-नास्ता करके स्थान आ जाथे । समारू अउ चन्दा देवी ह आटो म बईठ के सरस्वती शिसु मंदिर म लईका मन ला भरती करा देथे । लईका मन बन आय-जाय के रिक्शा बंधाय रहय । भूरी उर्फ कौसल्या, कुसुवा उर्फ कमलेश्वर प्रसाद वारे, सरस्वती सिसु मंदिर म पढ़े लग गे । चन्दा देवी अउ समारू पढ़ावत रहय । दूनो झन पढ़े लिखे म होसियार रहय । प्रथम श्रेणी म परीक्षा पास हो जथे । चन्दा देवी ह सारंगढ़ दो महीन म जाय ले मिलय । सारंगढ़ के काम ल समारू ह देखय । हर महीना जाके सब झन ले मिलके समस्या ल सुलझावय चन्द्रकला देवी विधानसभा सत्र के बाद अपन क्षेत्र के एक बार दौरा जरूर करय । सब महिला मन से जीवंत सम्पर्क बनाय रहय । कभू-कभू चन्दा देवी ल घलो ले जावय । सरिया अउ सांरगढ़ के महिला बैंक अउ महिला मंडल ह माडल के रूप म मध्यप्रदेश भर म लागू हो जाये । चन्द्रकला देवी के माडल के लागू हो जाय ले महिला सशक्तिकरण म प्रगति होय लगय । महिला बैंक से छोटे-छोटे धंधा बर लोन मिल जावय । मध्यप्रदेस म लगभग सब्बो जिला म महिला बैंक खुल गे रहय । महिला जागृति के काम घलो बैंक करय । चन्द्रकला देवी अउ चन्दा देवी के बैंक महिला मंडल के चर्चा दिल्ली, भारत सरकार म होय लगिस । भारत सरकार ह अच्छा काम के कारण उत्कृष्ट पुरस्कार चन्द्रकला देवी ल देईस । भारत सरकार ह महिला विकास बर पचास करोड़ के आर्थिक सहायता घलो देईस । मुख्यमंत्री जी चन्द्रकला देवी अउ चन्दा देवी ल बधाई घलो देईस अउ कहिथे, आप लोग बहुत अच्छा काम किये हो मैं बहुत खुस हूँ । चन्द्रकला देवी अउ चन्दा देवी उत्कृष्ट पुरस्कार मिले ले बहुत खुस होथे । मध्यप्रदेश म सब्बो जिला म दौरा करके मॉडल प्रचार-प्रसार करके महिला मन ल स्वावलंबी, स्वरोजगार, उद्योग-धंधा म लगाय बर प्रेरणा, प्रोत्साहन देथे । महिला ससक्तिकरण के काम म तेजी जथे । चन्द्रकला देवी महिला मन ल आगे बढ़ाय के योजना लगू करवाथे ।
क्रमशः


c: text/html

text:
चैबीस-पचीस बरस उमर के एक झिन मइनखे ह ट्रेन मं बइठ के रइपुर ले बेलासपुर जात रहिथे। भाटापारा टेसन मं आठ-दस झिन हिजडा मन टेªन मं चघथे अउ ताली बजात-बजात लोगन ले पईसा मंगना सुरू कर देथे । मइनखे के नजीक मं आके ओखर ले कहिथे- हाय- हाय चिकने, हमन ला पइसा दे दे अउ हमर मन से आसीस ले लेे। हमन जउन कहिथन, वो ह सच हो जाथे। तोला हिरवइन सही खपसूरत घरवाली मिलही अउ तैं ह ओला अपन रानी बनाके रखबे ।
मोला तो हिरवइन सही खपसूरत घरवाली मिल गे रिहिस हे अउ मैं ह ओला रानी बनाके घलो राखे रेहंेव, लेकिन वो ह मोला छोड के दूसर संग भगा गे। मइनखे ह ओमन ला बताथे।
त तैं ह इहां बइठ के का करत हस ? चल तहुं हमर मन संग ताली बजा। हिजडा मन कहिथें
2 बजार-1
ये मौसम मं पताल ह इतना सस्ता हो गे हे के एक रूपिया किलो या रूपिया मं दू किलो घलो मिलत हे, अउ तैं ह ये सौ ग्राम टमाटर के सूप के पैकेट ला पचास रूपिया म खरीद डारेस। निचट मूर्ख हरस तंै ह। एक झिन दाई ह अपन बेटा ला खिसिया के कहिथे
एमा मूर्खता वाले का बात हरे? ये सूप ला मैं ह तभे पीहंू जब बजार मं पताल के भाव 80 रूपिया किलो हो जाही। बजार के प्रभाव मे फंसे हुये ओखर बेटा ह सफाइ देथे।
3 बजार-2
पापा मोला ये नूडल्स के पैकेट खरीद दे ना गा। शाॅपिंग माॅल म एक झिन बेटा ह अपन ददा ले कहिथे।
नइ बेटा ये ह जंक फूड हरे । एला खाये ले तबीयत खराब हो जाथे । ददा ह ओला समझाये के कोसिस करथे।
मम्मी तैं खरीद देना वो । बेटा हा अपन दाइ ले कहिथे ।
बंेटा तोर पापा ह सही बोलत हे। एला खाये ले सिरतोेन म तबीयत खराब हो जथे। दाइ ह घलो ओला समझाये के कोसिस करथे।
ैलेकिन मम्मी, टी.वी., रेडियो अउ पेपर मं घलो एला पौष्टिक बताये जाथे। बजार के प्रभाव मं फंसे हुए बेटा ह तर्क करथे।
बेटा अपन बनाये सामान ला बेचे बर कंपनी मन झूठ बोलथें। दाई ह ओला असलियत बताये के कोसिस करथे
नइ मम्मी ये नइ हो सके। मोला तो लगथे के तुमन अपन पइसा बचाये खातिर झूठ बोलत हवव। बजार के कब्जा मं पूरी तरह फंसे हुए बेटा ह अपन दाइ ददा मन ला झूठा बता देथे।
4 क्रांति
अपन घर के बाल्कनी मे बइठ के पेपर पढे के मोर आदत हे।मोर घर के नजीक मं एक ठिन घुरवा हरे ।मै हमेशा देखंव के हमर पारा के सब्बो कुकर मन घुरवा म सकलाय रहिथेें अउ खाये बर कुछु मिल जाये कहिके घुरवा ला खोदियात रहिथे गरवा मन दूरिहा मे खडे होके कुकर मन ला निहारत रहिथे एक दिन मै देखेंव के उही घुरवा मं एक बडे जान गोल्लार के कब्जा होंगे हे कुकर मन भंूक भंूक के ओला खेदारा के कोसिस करत हे लेकिन गोल्लर ला कुछु फरक नइ पडत हे बल्कुन वो ह कुकुर मन ला हुमेलत हे कुकर मनअपन पूछी ला पीछू कोती दबा के एती ओती दउडत हावे ।वो दिन के बाद ले मै रोजे देखवं के घुरवा मं गोल्लर अउ गाय गरवा मन के कब्जा रहिथे अउ कुुुकर मन दूरिहा मं खडे होके ओमन ला निहारथे
5 लोकत्रंत
चंमपक वन नाम के जंगल मां चुनाव होत रहिथे बघवा अउ चितवा मन मुख्य उम्मीदवार रहिथे भलुवा तीसर मोर्चा के उम्मीदवार रहिथे ।हुड.रा मन अपन अलग क्षेत्रीय पारी बनाये रहिथे कोलिहा मन दलित पारटी के उम्मीवार रहिथे अउ जंगली कुकर मन निर्दलिय रहिथे कोटरी चीतर अउ हिरन मन मतदाता रहिथे मतदाता मन ला इही उम्मीदवार मन ले चुने के अधिकार रहिथंे ।जम्मो उम्मीदवार मन मतदाता मन ला धमकाये कस निवेदन करथे अउ मताधिकार के महत्तव ला बताथे दूसर जंगल के जानवर मन इही जाने के चंपकवन मं लोकतंत्र है।
6 परेम
तै ह कइसे कहि सकथस के तै अपन घर वाली से बिकट परेम करथस साहे्रब मै अपन घरवाली ला मारव नही एखरे से साबित हो जाये के मै हा अपन घरवाली ले बिकट परेम करथव
7 साधु
हमर साहब ह निचट शरीफ हरे वोह मोर संग बेटी बेटी कहि के गोठियात रिहिस हे निचट साधू मन सही हरे नवा नवा नौकरी मं लगे हुये एक लडकी ह अपन सीनियर मैडम कर गोठिया थे
अरे नोनी तै कुछु नइ जानस वो ये डोकरा हा एक नंबर के फिटियाल रिहिस हे अपने खोये हुये ताकत अउ जवानी लहुट के आ जाये कहि के दवाइ लिसे अउ रियेक्शन ले नंपुशक होगे तब ले ये डोकरा ह जम्मो माइ लोगन मन ला बेटी बंेटी कहिथे अरे कइ ठिन थाना मे ये डोकरा के छेडकानी वाले मामला दर्ज होय हे सीनियर मैडम ह वो साधु के असलियत बताथे
8 धंधा करइया
महाराज आप मन मोर बेटी के बिहाव ला अच्छा ले निपटा देहव त मोर डहर ले पांच सौ एक रूपिया दक्षिणा के रख लेव एक झिान लडकी के ददा ह पण्डित ला कहिथे
तै मोला का चव्वनी छाप पण्डित समझ ले हस का तै ह मेाला जादा पइसा दे पण्डित ह रिसा के कहिथे अच्छा पण्डित जी ये छ सौ एक रूपया रख लेव लडकी के ददा ह कहिथे
मै अतेक दूरिहा ले छ सौ रूप्या मं ऐसी के तैसी कराये बर नइ आये हव पण्डित अउ जादा रिसा जाथे अच्छा महाराज अइसे करव आप मन खुदे अपन रेट बता दव लडिकी के ददा हा पण्डित ले पूछ थे
तै ही मोला का धंधा करिइयया समझ ले हस का बे जउन तै ह मोर से मोर रेट पूछत हस पण्डित भडक के कहिथे
अब महाराज मै ह त कुछु नइ कहाहत हो तिही अपन आप ला धंधा करइयया बतावत हस लडकी के ददा जवाब देथे
9 सिस्टम(वेवस्था)
बडे कुकुर ला देख के एक ठिन पिला ह गुर्राये के कोसिस करथे त बडे कुकुर ह भडक जाथे अउ पिला के चेथी मं अपन दांत गडिया के ओला खतम कर देथे बहुत पहिली ये घटना ह मोर आघू म घटे रिीिहस हे तब ले मोर पीछु कोती एक ठिन पूछी जाग गे हे जउन हमंेशा हालत रहय ।
10.गियानी
एक उन कुतन्निन के पीछे पांच कुकर मन लगे पीछु पांच कुकर मन लगे राहे हय । ओमा से एक कुकर ल ये लत समझ मं आगे के ओला कुछ मिलही नही त वो ह एक ठिन बड करव के खेाली म जाके बइठ जाये उसी समय एक झिन दूसर कुकूर ह कहिथे कइसे बे साले झोला गे हस का बे तोर मर्दानगी ह खियागे हे का जउन ते ह इहा बइठ गे हस तै तो साले हमर कुकुर जात ला बदनाम कर देबे
ओखर बात ला सुन के वो ह जवाब देथे यार भाइ वो कुतन्निन के पीछू जब मै घूमत रेहेव तभे मोला अचानक तले आत्मज्ञान मिले गे के वासना ठीक नही हे उखर से मइनखे मन चरित्र हो जाये ।आत्मज्ञा मिले के बाद मै ह बड रूख के खाल्हे म बइठ गे हव
साले ये तै नही बर रूख ह बोलत हे कहि के वो दुसर कुकूर ह रेग दिया
11हल
एक झिन राजा अपन मंत्री ले कहिथे यार वो फलाना विचारक ह लोगन ला बड जल्दी प्रभावित कर लेथे वो साले ह परजा ला मोर खिलाफ भडकावत हावे दिनो दिन बड खतारनाक होवत जा थे ओला रोके के कोनो उपाय सोचे ल पडही महाराज तै चिन्ता झन कर अउ निशफिकर हो जा बस एक काम करे बर पडही के ओखर बहुत अकन मूर्ति बनवा के हर चकउ मं स्थाफित कर देबो अउ परजा के बीच म ये फैलाये ला पडही के वो ह भगवान के अवतार हे बस तै देखबे लोगन ओला भूल जाही अउ ओखर मूर्ति ह हमर कुछु नही उखाड पाही
12 हे भगवान
एक दिन मोला अचानक लगिस के मोर जइसे हे मइनखे के कोनो पुछइय्या नइ हे महु ल आस्तिक हो जाना चाही त मै हंु अपन एक झिन संगवारी कर अपन मन के बात गोठियाहंव वो ह मोला गारी दिस साले तोर जइसे नास्तििक मन दुनिया ला बरबाद करत हे खैर अब तै मोर से सलाह हस तो मै तोला बतावत हव के तै मंदिर मं तै मंदिर मं जाके भगवान के सरत म चल दे सबले पहिली मै मंदिर पहंचवे त उहा के पुजारी ह मोला अउ करवा दिस के तोर जैसे नास्तिक मइनखे मन नरक म जाये ।उहा गरम तेल मे भजिया कस तरही मै उहा ले चर्च पहुचेव त ओमन कहिथे तोला अपन धरम करम ला बदल के इसाइ बनेला पडही नइ ते शैतान तोला जियन खान नइ दिही ओखर मन के बात ल सुन के मै अउ जादा डर्रा गेव अउ हपरत हपरत मस्जिद पहंचेव । उहा मोला बताइस के तै जब तक ले दू चार झिन ला मारबे नइ तोला सरग नइ मिले । तोला जेहाद करे ला पडिही ओखर मन के बात ला सुन के मोर कपकपासी छुट गे अउ मै आटो पकड के एक मनोचिकित्सक कर पहुचेव वो ह मोला समझाइस तै आस्तिक बने के विचार ला त्याग दे ।तोर बर नास्तिक रहना ही ठीक हे ।आज मोर जिनगी आराम करत हावे
13 हे भगवान
कइसे बेटा तेै हा ये रसीद बुक ल धर के कहा किंजरत हस मै एक झिन लडका ले पुछेव ।
अंकल हमन गनेस बिठाये बर बरार सकेलथन वो जवाब दीस
तै एकेल्ला हस तोर दूसर संगवारी मन कहां हे मै फिर पुछेव ।
अंकल हमन दस झिन हन अउ अलग अलग बरार सकेलथन लइका बताइस अरे बेटा तंुमन अलग अलग जादू तै तुमन ला कोइ चंदा नइ दिही तुमन ला पक्के संगरा भीड जइसे जाये बर पडही लोगन अपन श्रध्दा स ेचंदा नइ दे भीड ले डर्रा क ेचंदा देथे समझ गेव ।
हव अंकल हमन अब ले चंदा मांगे बर एक संगरा जाबो
14 मेरा भारत महान
हमर देस महान मै एक झिन विदेशी ला बताये वोह किहिस अइसे का ।
मैं हा आगे अउ केहेव हमर धरम अउ संस्कृति ला दुनिया के दूसर देस टक्कर नइ दे सके वो ह फेर किहिस अइसे का मै अउ जोस मंे आके के हेव हमर इंहा परखना केा घलो पूजा करे जाते ।तुम्हर इहा सिस्फि परखना के बर पूजा होथे इंसान मन के जिनगी झंटहोगे हे वो ह किहिस ।
आगे मै ओला कुछु नइ कहि पायेेन ।
15 खाली दिमाग
हमन अलग अलग धरम मानने वाला चार झिन दोस्त रेहेन ।एक घांव हमन विचार करने के लोगन घूमे फिरे फिरे बर जाये लो किन हमन अपन अपन भगवान के परसन करे के उपाय करबो ।हमन नाम धान ला छाडने अउ हमन अपन अपन धरम के रीति रिवाज के हिसाब से पूजा पाठ सुरू कर देन।हयता दस दिन बाद हमर अपन अपन भगवान मन परसन हो के बोलिन बेटा खाली दिमाग या तो शैतान के घर होथे
या फेर भगवान के।
ओखर बाद हमन अपन अपन काम म लग गेेंन
16 संदेस
एक दिन मोर शहर मं पंगा होगे अउ दूसर धरम वाले मोर मर्डर कर दिस ।मरे के बाद मै जब उपर पहंुचेव तो मोर जिनगी क ेलेखा खोल के देखे के बाद उंहा निर्णय लिन के तै जिनगी भर नास्तिक रेहेस त तोला नरक मं जाये नरक मं पंहुच के मै देखेव के उहां दंगा मे मरे वाले मइनखे मन के बइठका सकलाय हे महंू बइठका मे सामिल हो गंेव ।बइठका मं निर्णय होगे ये धरम लडाये के काम करथे धरती मं धरम के कोनो जरूर नइ हे बइठका मं जम्मो झिन के सहमति ले प्रस्ताव पारित करे गिस के धरतीवासी मन ल संदेस पढाये जाये के वो मन धरम ला छोड के अधर्मी हो जाये
17.साधु संत
हमर साहब ह निचट शरीफ हे । वो ह मोला हमेशा बेटी बेटी कहिथे ।साधु मन सही हे ओर नवा नवा नौकरी म लगे एक लडकी ह अपन सीनियर मैडम ला बताइस ।
अरं नोनी तै ह कुछु नइ जानस वो ये डोकरा ह एक नंबर के फिटियाल रिहिस हे अपन खोये जवानी ला वापस पाये खातिर ये दवाइ लिखा दवाइ लिख दवाइ रियेक्सन कर दिस तो ये ह नंपुसक हो गे तब ले ये डोकरा ह जम्मो माइ लोगन मन ला बेटा बेटा कहिथे अरे ते नइ जानस वो कइ ठन थाना मे ये डोकरा के छेडखानी वाले मामला दर्ज हे ।सीनियर मैडम साधु के असलियत बताथे ।
18 का्रंति
अपन घर के बाल्कनी म बइठ के पेपर पढे के मोर आदत हे मोर घर के नजीके म एक घुरवा हे मै हमेशा देखंव के हमर पारा के सब्बो कुकुर मन वो घुघवा हा सकलाय रहिथे अउ खाये पीये के सामान बर ओला खोदियाथे गाय गोरू मन इहा खडंे होके कुकुर मन ला देखत रहिथे ।
एक दिन मै देखेव के घुरवा मं एक ठन बडे जान गोल्लर के कब्जा हो गे हे।
क्ुकुर मन भंूक भंूक के ओला खेदारे के कोसिस करत हे पर गोल्लर ला कुछु फरक नइ पडत हे बल्कुन वो ह कुकुर मन ला हुमेलथे ।
कुकर मन अब अपन पुछी ला पीछू डहर के दबा के एती ओती भागथे ।
वो दिन के बाद ले मै देखथंव के घुघवा म गोल्लर अउ गाय गरवा मन के कब्जा होगे हे अउ कुकुर मन दूरिहा खडे होके ओमन ला देखत रहिथे ।
19 पिण्डदान
प्ण्डिताइन हमर बेटी रेखा ह मोर मेर कहत रिहिस हे के वो ह राकेश संग बिहाव करना चाहत हे ।
प्ण्डित अरे का बात करत हसच ।बिहाव करे बर ओला उही दलित जात के लडका मिलिस हे ।
प्ण्डिताइन अरे जात पात के बात ल छोड लडका ह सरकारी नौकरी म हे । वो ह हमर बेटी के बिहाव बर चार पांच लाख रूपया जोडे हन वो बांच जाहि अउ हमर बेटा छोटु के मेडिकल कालेज म एडमिशन बर काम आही
प्ण्डित लेकिन हमर जात समाज के मन का बोलही हमर तो नाक कट जाही
प्ण्डिताइन अरे जात समाज ला छोड ।जात समाज के लोगन मन ल देखाये बर हमन अपन बेटी से तोड लेबो अउ बोल देबो के ओह अपन मन से दिलित संग बिहाव कर लीस त हमन ओकर संग नाता तोड ले हन अउ वो ह हमर बर मर गे हे ।जादा होही त ओखर पिण्ड दान घलो कर देबो ।
हमर बेटी तो सुखी राहय ये कर ले जादा हमर बर का हे ।
20 वर्गभेद
मै सुरता करथव हमन जब छोटे रेहेन त हमर पारा म एके झिन टुरा कर क्रिकेट के किट रहाय । वह अपन किट ला एक शर्त म निकाले के वो ह जब तक ले चाही लेकिन बैटिग करत रही आउट नइ होही बालिग अउ फील्डीगं करत करत हमन हफर जान वो जब बैटिग करत करत बोरिया जाये तभे हमन ला बैटिग करे के चांस मिले ।अपन जिन्दगी मे हर कदम म मोला अपन बचपन याद आये ।
21 ब्रम्हहत्या
जल्लाद कालि तोला एक झिन अपराधी ला फांसी चघाना हे ।जेलर जल्लादले कहिथे
साहब वो ह का गुनाह करे हे ।जल्लाद पूछते
वो ह नान नान लडकी मन के रैप करे के बाद ओखर ला जान के मार देत रिहिस ते पाये के ओला फांसी के सजा होय हे अइसन कमीना मनखे ला फांसी मं चघाय मं मोला खुसी होही साहेब ।मोर बस चलतीस त मै कालि के जगा आजेच ओला ओला फांसी मं चघा देतेव ।वइसे साहेब वो ह कौन जात के हरे जल्लाद पूछथे
अपराधी मन के कोनो जात धरम नइ होय अपराधी ह सिरिफ अपराधी होथ
े जेलर ह पूछथे
जल्लाद ह पूछथे तभो ले कोइ कोइ ना कोइ कोइ जात हे तो कोइ जात हे तो हो ही च वो हर
हां बंाभन हरे पर तोला का मतलब हे ओखर जात ले
तब तो साहेब मोला माफ कर दे मै ओला फांसी मं चघा के बहाहत्या के पाप नइ कर सकंव ।मै जल्लाद हवं लेकिन मोरो तो धरम हे महु ला उपर जाके मुंह देखाय।
22 गियानी
सहर के एक पारा मं प्रवचन चलत रहिथे ।प्रवचनकर्ता स्वामीजी बड भारी गियानी लगत राहय प्रवचन के बीच मं स्वामीजी कहिथे जइसे तिरभुज के तीन उन कोनो होथे वइसने आतमा अउ परमात्मा के मिलन हो जाये आस्था से भरे हुए सुनैयया मन कहिथे वाह ।
स्वामीजी फंेर कहिथे जइसे चंदा सूरज अउ हमर धरती माता गोल हे डिक्टो बइसने परभ ह धरती म अवतार ले थे
लोगन कहिथे वाह वाह ।
आस्था से भरे हुए श्रोता मन के वाह वाह ल सुन के स्वामीजी ला जोश आ जाथे अउ वो ह नाचत नाचत कहिथ्ेा जइसे कम्पूयटर के मे मेमोरी होथे वइसने हमर आत्मा ह टेलीविजन जइसे दिखथे ।
श्रोता मन घलो ओखर संगम नाचना शुरू कर देथे ।
तभे पागलखाना के एक ठिन एम्बुलेंस आ जाये ।एम्बुलेस से डाक्टर अउ कम्पाउडर मन उतरथे अउ लोगन ला बताये के ये स्वामी वामी नो हे हमर पागलखाना से भागे हुये एक बिकट खतरनाक पागल हरे ।
हमर स्वामीजी पागल कहिथैा कहिके लोगन मन डाक्टर अउ कम्पाउण्डर मन के ठुकाइ शुरू कर देथ्ेा
23 गांॅंधी जयन्ती
नगर निगम के आफिस म गांधी जयन्ती मनाये बर शासन से आर्डर होय रिहिस हे जेखर उपर चर्चा करे बर पार्षद मन के बइठका होवत रिहिस हे ।एक झिप् एंग्लो इंडियन पार्षद कहिथे हमन ला ये दारी गांधी बबा के जंयती ला धूम धाम से मनाना हे ओखर ये बात ला सुन के एक दूसर पार्षद बियंग कसथे हां हां भाइ तै तो धूम धाम से मनाये बर बोलबेच कार के गांधी ह तो अंगरेज मन के दोस्त रिहिस हे ।
इतिहास के पुस्तक मं लिखाय हे के वो ह कुकर के सेफ्टी वो ला जइसे काम एक उद्योगपति पार्षद कहिथे महात्मा गांधी ह एक महान पूरूष हे ओखर विषय मं अइसन टीका टिप्पण्ी ठीक नइ हे । ओखर बात ला सुन के एक झिन पार्षद खडा हेा जाये अउ कहिथे तै तो बोलबेच कार के गांधी जी ह पंूजीवादी रिहिस हे। एक झिन बडे उद्योगपति ह ओखर करीबी रहिस हे ।धीरे धीरे बइठका ह मच्छीबाजार सही हो जाथे । जम्मो पाषर््ाद मन कांय कांय शुरू कर देथे मुस्लिम पार्षद मन गांधीजी के वैषण्व जन तो तेने कहिये गीत अउ हे राम म आब्जेक्शन उठात कहिथे वो ह साम्प्रदायिक रिहिस हे। और ओखरे सेती बंटवारा होइस।
दलित पार्षद मन कहाय गांधी ह अछूत मन के उद्वार करे के नाटक करे आखर मं सभापति ला हस्तक्षेप करता पड. जाये अउ वो ह कहिथे तुमन हल्ला गुल्ला बंद करव हमन ला गांधी जयन्ती मनाये के कोनो शौक नइ हावे । वो तो शासन से आर्डर मिले हे त मनाना जरूरी होगे हे । ओखर बाद जम्मो पार्षद मन शांत हो जाये अउ बैठक विसर्जित हो जाये ।
24 हिसाब किताब
मैं तोर बर सब करथंव लेकिन तै मोर बर एको कनी ख्याल नही रखस पत्नी कहिथे अच्छा ले तो बता के तै ह मोर बर का का करस
पति पूछथे मै तोर कपडा धोथव पत्नी कहिथे
ये काम तो पांच सौ रूपया महीना वाले बाइ ह घलोक कर ले थे पति कहिथे मै तोला राधं के खवाथंव पत्नि आगे कहिथे ।
कपडा धोये के अउ रांध के खाय के दूनो काम ला हजार रूपिया महीना वाले बाइ कर लेथ।
मैं तोर पत्नि हरव रात मं तोर संग सोेथंव ेपत्नि हा भडक के कहिथे ।
कपडो धोवाइ रंधाइ अउ सोवइ ये तीनो काम महीना मे तीन हजार रूपिया वाले बाइ कर लेथे मै हर महीना तोर हाथ मं बीस हजार रूपिया लाके देथव मतलब मै हर सत्रह हजार रूपियाा के नुकसान मं चलत हव।
25 कुण्डली
ज्योतिसी मोर लइका के तबीयत हमेशा खराब रहिथे थोरिक एखर कुण्डलि ल देखके कोनो उपाय तो बता । एक झिन मइनखे ज्योतिसी ले पूछथे
ल्इका के कुण्डली देख के पता चलथे के ओखर दाइ ह ओखर तबीयत बर कोनो व्रत उपवास नइ करय । ज्योतिस ह बताथे ।
महु ल धंधा मं नुकसान होवत हे मइनखे हे आगे बताथे
तोर भाग्य ला तोर पत्नि हा रोक के रखे हे । वो हा तोरो भलाइ बर उपवास नइ करे ।ज्योतिष बताये
महाराज हमर घर मं हमेशा कलह मचे रहिथे । मोर बेटी हे पच्चीस बरस के हो गेहे अउ अभी ले सगा नइ उतरे हे । मइनखे ह बताथे
कलह के कारण तोर बेटी खुद हरे वो ह मंगली हे ज्योतिष बताथे
महाराज जतेक अपशकुन होथे ओखर बर ये माइलोगन ही जिम्मेदार रहिथे का मइनखे पूछते
अब मै का बोलव जजमान मइनखे ह तो झूठ बोल सकथे पर कुण्डली ह कभी झूठ नइ बोलय
26 पियार
जज तै कइसे कहि सकथस के तै अपन घरवाली से बिकट प्यार करथस
बाकी साहब मै अपन घरवाली ला मारंव नही एखर से साबित हो जाथे के मै ह अपन घरवाली से बिकट परेम करथव ।
27 रेखा
सर आप मन बिकट स्मार्ट लगथव फिल्मी हीरो कस अइसे का मोर घरवाली ह घलो अइसने कहिथे अरे भइया आप मन के बिहाव होगे हे
हां मोर तो तीन साल के लइका घलो हवे
अच्छा अंकलजी मोर जाये के बेरा होगे हे टाटा बाय बाय
28 पूजा
वो ह पार्टी ले आधी रात के घर पहुंचथे । सुबह ओखर घरवाली करवा चैथा व्रत के पूजा बर सामान के लिस्ट दे रहिय अउ हर हाल मे लाना च हे कहिके चेताये घलो रहिथे ।आॅफिस मं काम ज्यादा होय के सेती वो ह पूजा के सामान नई लान सकिस ।वह डर्रात डरार्त बेडरूम मं पहुंचिस ओखर बाई बिस्तर मं लेटे रहिस वह ओखर नजीक म जाके कहिथे -साॅरि डार्लिगं आज मै तोर बताये पूजा के सामान ल नइ लात सकेंव ।तहूं का ले के बइठ हे हस ये टेम फालतू बात करे के नो हे कहिथे ओखर बाई एक हाथ ले ओला घर के बिस्तर मं खींच लेथे अउ दूसर हाथ ले बत्ती बुझा देथे ।
29 समागम
नदी मं पूरा आये रहिथे।प्रभावित ग्रामिण मन बर सरकार ह जगा जगा राहत कैम्प के बेवस्था करे रहिथे कैम्प मं खाये पीये के अउ साबुन सोडा के पूरा इंतजाम रहिथे ।कैम्प के अधिकारी मन ला निर्देश मिले रहिथे के कैम्प से कोइ मइनखे पलायन झन का पाये कार के सरकार ला अपन बदनामी होय के डर रहिथे तभो ले एक दिन एक पति पत्नी ह उहां ले भागत धरा जाये ।अधिकारी मन ओमन ला चमकाये अउ पूछते तुमन ला का कमी हो गे हे सरकार ह खाये -पीये के पूरा बेवस्था करे हे तभो ले तुमन इहां ले भागत रेहेव आखिर बात का हरे ।
साहेब पेट के भूख तो मिट जाये जाथे लेकिन हमन पति पत्नि हरन हमन ला समागम के भूख घलो लगथे पति ह जवाब देथे ।
30 उपदेस
एक झिन मोरियारी महिला जेखर जवान लड.की ह पडोस के लइका संग भा जाये रहिथे -अपन पडेास म नवा नवा शिफट होय एक लडका ले कहिथे मैं ह सुने हंव के तै ह एक झिन जवान टरी ला झाडू पोछा अउ बर्तन बर रखे हस देख भाइ इंहा जरा संमल के रहिथे इहां के टुरी मन थोरिकन चालू टाइप के हरे ।लडका ह स्वाभाविक रूप से कहिथे हांॅं महूं अइसने सुने हंव अउ ओखर बाद वो महिला के उपदेश बंद हो जाये ।
31 दत्तक पुत्री
तैं ये फारम मं साइन कर दे सरकारी आॅफिस के बडे बाबू ह नवा -नवा नियुक्त छोटे बाबू ला कहिथे ।कइसनहा फारम हरे ये ह छोटे बाबू पूछथे ।सरकार ह चाहथे के लोगन गरीब लडकी मन ला गोद ल ेले अउ ओमन ला अपन दत्तक पुत्री जइसे मान के ओखर मन के पढे. -लिखे के खचीला उठाले ।हमन सरकारी कर्मचारी हस तो हमरो मन के फर्ज बनथे के गरीब लडकी मन ला गोद ले लन वस्ताद तोर कुर्सी तो आवक वाले हरे ।तोला बहुत अकन झटका पानी मिलत रहिथे ।तैं तो हमर जिला के सब्बो गरीब लडकी मन ला अकेला गोद ले सकथस अउ ओखर मन के पढाई लिखाई के खर्चा ला उठा सकथस मोला तो चाय -पानी के खर्चा तको नइ मिलय छोटे बाबू कहिथे
मै तोला एक ठिन बात बताना चाहत रेहेव ये बात कान मे बताये के लइक हरे ।बडे बाबू कहिथे ।
लेन बता का बात हरे ।छोटे बाबू ह ओखर नजीक चल देथ्ेा ।गरीब लडकी मन के सूची मं दू -चार जवान लडकी मन घलो हरे ।बडे बाबू ओला धीरे बताये ।
अच्छा अइसे हे का । त ये बात तैं ह मोला पहिली कार नइ बताये हस ला मै सूची ला देख के सब्बो जवान लडकी मन ला अपन दत्तक पुत्री बना लंहू।
32 सुभीता
मैं ह सुने हंव के बिहाव के पहिली तोर बहुत झिन टुरी मन संग दोस्ती रिहिस ओमन तोला चिटठी -पत्री लिखे ।एक झिन पत्नि अपन पति ले नइ वो म ैलेखक एवं त मोर पाठिका मन के चिटठी आये लेकिन हमर मन के सम्बन्ध चिटठी -पत्री तक बस रिहिस हे।लेखक पति ह स्पष्टीकरण देथे ।
तब तो ठीक हे नइ ते मै ह तोला जिनगीभर माफ नइ करे रहितेव
पत्नि कहिथे ।
(महीना -दू महीना बाद )सरकारी नौकरी वाले
सुनना तोर एक झिन इंजीनियर दोस्त हे ना मोर नान्हे बहिनी संग ओखर बिहाव हो जाये अइसे कोइ चक्कर चला ना ।उही पत्नी ह अपन पति ला जोजियाये सही कहिथे ।अरे नइ ओ लडका ठीक नइ हे ।वो ह तो एक नंबर के फिटियाल हरे निचट लूज करेक्टर हरे ओखर तो बहुत झिन गर्लफै्रण्ड संग ओखर चक्कर चलत रहिथे ।वो ह ठीक नइ हे।पति अपन पत्नि ला समझाये ।
अब तै ह बहाना बनाना शुरू कर दे हस तै चाहिबे नइ करस के मोर बहिनी के बिहाव अच्छा घर मे हो जाय अउ वो ह सुखी राहय जब ले बेचारा ला फिटयाल अउ लूज करेक्टर बोलत हस ।अरे भइ बिहाव क पहिली तो सब चलथे ।पत्निी ह सुभीता के हिसाब से पलट जाथे ।
33 अमेरिका
मोर घर के आगू मं कुकुर मन खेलत हे । नर मादा पिला जम्मो कुकुर मन खेलत हे । खेलत खेलत एक दूसर ला पटकत हे ।एक दूसर के गोड ला झिकत हे ।एक दूसर ला चाटत हे ।मुंह मं कमची दबाये दउडथे लहुटथे फेर दउडथे हंे। मै ओमन ला खेलत देखत हंव एक टक देखत हंव।अचानक मै ह उठथंव अउ रंधनी खोली मं जाके बसियाये रोटी ला ला के ओखर मन के आगू मं डाल देथंव ।
अब मै देखत हवं जम्मो कुकुर मन बसियाये रोटी बर भंयकर तरीका से झगरत हें अउ मे हा मुसुर -मुसुर हांसत हवं
34 दाई
हमर पारा मं ठिन कुतनिन पेट से रिहिस हे ।हमन ओला कभू -कभार रात के बाचे खाना दे देत रेहेन ।हफ्ता दू हफ्ता बाद वो ह पिला जन दिस ।अपन पिला मन ला दूध पिलाये बर जरूरी रिहिस हे के ओला अच्छा से खाये बर मिले वो कुतनिन ह बड आस लगा के हमर दुआरी मं आ जाय ।खाना बाचे राहय त हमन ओला दे देन नइ ते वो ह अइसने लहुट जाये ।हफ्ता -दू हफ्ता बाद वो ह अपन पिला मन संग हमर दुआरी मं आये ।ओखर पिला मन ला देखके हमर गया जाग जाये अउ हमन कुछु खाये के दे दन । आज ओखर पिला मन बडे. बाड गे हे ।हमर अंगना मं खाये -पिये बर ओमन झगरत रहिथे अउ अपन दाइ ल हमर अंगना मं आन नई दे झगडा.करके ओला खेद देथे ।
35 बजार
वो शहर के गोल बाजार मं जडी -बूटी के एक नामी दुकान राहय ।दुकान के नाम राहय अग्रवाल जी के दुकान । दू -चार बरस बाद वो दूकान के अगल -बगल मं चार ठिन जडी बूटी के दुकान अउ खुले जाये सब्बो दुकान मंे बोर्ड लागे राहय -अग्रवालजी के दुकान ।अपन अलग पहचान बताये वो नामी दुकानदार बोर्ड मं लिखवाथे -असली अग्रवाल जी के दुकान त दूसर दुकानदार मन घलो अपन -अपन बोर्ड मं लिखवा लेथे -असली अग्रवाल जी के दुकान ।असली दुकानदार ह कंझा जाथे अउ वो ह लिखवाथे रघुनंदनलाल अग्रवाल के दुकान त दूसर दुकानदार मन एक कदम आगु बढ. जाये अउ ओमन लिखवा देथे -असली रघुनंदनलाल जी के दुकान ।
36 बाजार-3
ग्राहक -भइय्या मोला एक -दू रूपिया वाले लिखो -फेको पेन देबे।
दुकानदार ये ले ये ह बहुत अच्छा पेन हे ये ह एक नामी कम्पनी के पेन हरे एखर जइसे फ्री चलने वाले पेन तोला कहू नई मिलही अउ कीमत भी ज्यादा नई हे सिरिफ दस रूपिया के हरे
ग्राहक -अरे भइय्या मोला लिखो फेको पेन चाही एक दू रूपिया वाले ।दुकानदार -ये ले यहू एक ब्राण्डेड कम्पनी के पेन हरे ।सिरिफ पांच रूपिया कीमत हे एखर ।
ग्राहक -अरे यार मै जब ले तोला बोलत हंव के मोला एके दू रूपिया वाले लिखो -फेको पेन चाही तभो ले तै ह मोला दूसर -दूसर मंहगा वाले पेन देखात हस ।
दुकानदार -तं तै ह ये बात ला जान ले के हमन एक -दू रूपिया वाले सडियल पेन अपन दुकान मं नइ रखन ।
ग्राहक -एखर मतलब ये हरे के मोर हैसियत तोर दुकान के लायक नइ हे ।
दुकानदार -ये तो तिही सिध्द करत हस
37 अपन-अपन दुकानदारी
वो देस मं बात -बात मं बंद के आयोजन हो जाये ।दुकान ला बरपेली बन्द कराये लेकिन पेपर मं छपे के दुकानदार मन अपन स्वेच्छा से बंद रिहिन हे ।वो देस मं कभु सत्ता पक्ष तो कभु विपक्षी पार्टी ह बंद के आयोजन करे ।अइसने एक दिन शहर मं बंद के आयेजन होय रहिस ।पार्टी के कार्यकर्ता मन जबरन बंद करात राहय तभे एक झिन दुकानदार अउ उहां खडे मजदूर मन एक कार्यकर्ता ले पूछथे -अइसने बंद के आयोजन ले का फायदा होथे उलटा बाजार बंद रहे से नुकसान हो जाथे। ओखर मन के प्रश्न के उत्तर मं कार्यकर्ता ह मुसकाये अउ कहिथे -बाजार बंद कराये से हमर राजनीति के दुकान खुल जाये अब हमु मन का करन अपन -अपन दुकानदारी हे भाई।
38 बाजारीकरण
का यार तहूं आजादी के दिन घलो मंुह ला अरो के किंजरत हस ।कम से कम आज के दिन तो देशभक्ति के भावना से भरे होना चाही ।अब तै ह मोला च देख ले मै हर बरस 15 अगस्त आये चार दिन पहिली ले तैय्यारी शुरू कर देथंव सबसे पहिली मै ह बाजार जाके खादी के कपडा. खरीदथंव ।आजकल तो बाजार मं खादी ह घलोक फैशन मं शामिल हो गे हे ।कपडा खरादे के बाद मै झण्डा खरीदथंव ।घर के हर सदस्य बर एक -एक झण्डा खरीदथंव ।ये बछर तो मै हा अपन लइका मन बर तिरंगा वाले कमीज खरीदथंव ।सिरतोन यार तिरंगा के ओपन इस्तेमाल के छूट मिले के बाद बाजार मं हर जगा तिरंगा दिखाये ।एक दोस्त ह दूसर ले कहिथे मोला माफ करबे दोस्त मोला ना तो देशभक्ति के बजारीकरण करना हे अउ न तो बजार के देशभक्तिकरण
39 गुलामी
तै ह मोर ले निवेदन करे रेहे त मै ह तोर उपर तरस खाके तोला अपन गुलामी ले आजाद करे दे रेहेव लेकिन तै ह लहुट के मोरे कर फेर आ गे हस अउ कहात हस के मोला फेर अपन गुलाम बना ले आखिर येखर का कारण आय ।मालिक ह अपन गुलाम ले पूछथे मालिक मै ह तोर ले आजाद हो गे रेहेव लेकिन मै ह अपन गुलामी वाले मानसिकता ले आजाद नइ होय सकेव ते पाय के मैें लहुट के तोरे दुआरी मं आ गंेव फेर गुलाम बने बर गुलाम ह उत्तर देथे।
40 कुनैन
यार आजकल शराफत के जमाना नइ ये।लोगन शरीफ मन ला कमजोर समझथें एक झिन दोस्त ह दूसर ले कहिथे ।यार भाइ आजकल के जमाना मं जउन मइनखे कमजोर हरे उही ह शरीफ हे ।
41 श्रेय
वो डोकरा ह कौन रिहिस हे जेखर संग तै ह गोठियात रेहे।एक झिन पति अपन पत्नि ले पूछथे ।बिहावपारी
मैं ह पहिली जेन स्कूल मं टीचर रेहेव उही स्कूल के वो ह प्रिसियल हरे ।पत्नि बताये मोला अनुशासन कर्तव्यनिष्ठा अउ सिध्दांतवादिता के पाठ उही पढा.ये हे ।एखर मतलब ये हरे के तोर बिगडे के पूरा क्रेडिट उही डोकरा जा जाये ।पति बोलय
42 इकलौता
लइका के जमानत कराये के बेवस्था कर जब लइका छोटे रहिथे)
पति -कइसे तै पन्दरा ला देख -देख कार होय के बावजूद लइका बर अउ एक ठिन कार खरीद डारेस
पत्नि खेलौना ला देख देख के वो ह ललचात रिहिस हे त मै ह खरीद डारेन मै ह लइका ला ललचात कइसे देख सकत रेहेव।
हमर एक झिन तो लइका हे।
पति -अरे भई पहिली ले पन्दरा बीस कार घर मां पडे हे तभो ले तैं ह पइसा खरचा कर डारेस ।पइसा खर्चा करे के पीछू कोई कारण तो होना चाही ।पत्नि -कारण -फारण ला छोड. हमर लइका के खुसी मां हमर खुसी मां हमर खुसी हे।हमर एके लइका एके झिन तो लइका हे ।च
तीन -चार (बछर बाद )
पति -तैं ह लइका ला का फालतू के खाउ खवाथस ।तोला मालूम नइ ये का के बाहर के चीज खाये से तबीयत खराब हो जाये ।मैगी वाले बात ला तै ह सुने होबे ।
पत्नि -लइका ह जिद करत रिहिस हे त खवात हवं दू चार पैकेट खाउ खजाना खाये ले काकरे तबीयत खराब नई होय ।लइका के इच्छा हमर इच्छा लइका के उमर 14-15 साल के हो जाये ।
पति -मै ह सुने हंव हमर बेटा हे स्कूल मं दादागिरी करत रहिथे ।पढाई -लिखाई मं एको कनी घियान नई दे अउ दूसर लइका मन ला मा-बहिनी के गारी देथे मारथे घलो ।
पत्नि -आज के जमाना मं दादागिरी जरूरी हे नई ते लोगन ह सिधवा समझ के हावी होय के कोसिस करथे ।मै ह अपन बेटा ला तोर सही जोजवा नई बताना चाहंव ।(लइका के बालिग होय के बाद )
पति -ले तोर इकलौता लइका ह मार -पीट के आरोप मं अन्दर होगे।
पत्नि -हाय -हाय मोर किस्मत फूट गे रिहिस हे जो तोर संग मोर बिहाव होगे। तोर जइसे गैर जिम्मेदार आदमी के लइका तो अन्दर होबे करहि ।
तै ह लइका डहर एको कनी घियान नइ देते रेहे त वो ह बिगड.वेच करही अब इंहा खडे कार हस जा हमर एके झिन झिन तो लइका हे ।
43 विरोध
जेठ के महीना रिहिस हे।एक दिन मै ह मंझनिया कुन घर ले बाहर कोनो काम ले निकले व तभे मोर कान मं लाउडस्पीकर के आवाज सुनाई परिस
दारू के दलालो को जूते मारो सालो को
अभी तो ये अंगडाई है आगे और लडाई है
हमने मन में ठाना है दाउ भटठी हटाना है ।
हम इस बीच बस्ती से दारू भटठी हटाकर रहेंगे हटाकर रहेंगे।
इंकबाल जिन्दाबाद
जोश मं भरे हुए नारा ला सुन के मंहु जोशियागेंव ।
समाज कल्याण के भावना ले प्रेरित होके मैं आंदोलन वाले जगा मं पहंचेव त देखेव के उहां एक ठिन टेण्ट गडे हुए हे अउ एको झिन आंदोलनकारी नइ ये ।भाषण के सिरिफ टेप बस चलत हे ।मैं ह कंझाके उहां ले लहुट गेंव तभे मोर करन मं आवाज सुनाई परिस
हर करम अपना करेगे ऐ वतन तेरे लिये
दिल दिया है जां भी देगें ऐ वतन तेरे लिये
44 दउड.
मै ह कालि तुम्हर मन के दउड. ला देखेव ।तुमन अपन मालिक बर जी-जान लगा देखव ।तुम्हर ये गुन तो हमर वफादारी के गुन ले भी बडे हे।एक ठिन कुकुर हे रेसिंग वाले घेाडा ले कहिथे ।
नइ भइय्या इसन कोनो बा तनइ हे।जीव -जान लगाये वाले बात नई हे ।हार के बाद हमन ला जो दण्ड भुगते ला पडथे ओखरे विचार करके हमन मरे जिये ले दउडथन ।घोडा. ह कुकर ला असलियत बताथे।
।हमर एके झिन तो लइका हे। तीन-चार बछर बाद
पति तै ह लइका ला का फालतू के खाउ खवाथस ।तोला मालूम नई ये का के बाहर के चीज खाये से तबीयत खराब हो जाये मैगी वाले बात ला तै हसुनेप होबे ।
पत्नि लइका ह जिद करत रिहिस त खवात हंव दू चार पैकट खाउ खजाना खाये ले काकारे तबीयत खराब नइ होय ।लइका के इच्छा होना चाही आखिर हमर एके झिन तो लइका के इच्छा हमर इच्छा होना चाही आखिर हमर एके झिन तो लइका हे।लइका के उमर 14-15 साल के हो जाये ।
पति मै ह सुने हंव हमर बेटा ह स्कूल मं दादागिरी करत रहिथे ।पढाइ -लिखाइ मं एको कनी घियान नइ दे अउ दूसर लइका मन ला मां -बहिनी के गारी देथे मारथे घलो ।
पत्नी आज के जमाना मं दादागिरी जरूरी हे नइ ते लोगन ह सिधवा समझ के होवी होये के कोसिस करथे ।मै ह अपन बेटा ला तोर सही जोजवा नइ बनाना चाहव ।
(लइका के बालिग होये के बाद)
पति -ले तोर इकलौता लइका ह मार पीट के आरोप मे अंदर होगे ।
पत्नी -हाय -हाय मोर किस्मत फूट गे रिहिस हे जो तोर संग मोरे बिहाव होगे ।तोर जइसे गैर जिम्मदार आदमी के लइका तो अन्दर होबे करहि ।तै ह लइका डहर एको कनी घियान नइ देत रेहे त वो ह बिगडवेच करहि।अब इंहा खडे कार हस जा लइका के जमानत कराये के बेवस्था कर हमर एके झिन तो लइका हे।

robotstxt: allowed

filter: keep


text:
रायपुर। सीएम रमन सिंह ह एक अइसे तस्वीर ट्वीट करिस हे, जे अपनत्व के भावना जगा देथे। चाहे इंसान होय या जानवर, जिंदगी हर कोनो के महत्वपूरन होथे, जेखर कीमत हर कउनो ल समझना चाही। दरअसल विस्व पशु कल्यान दिवस के मउवका म रमन सिंह ह ये तस्वीर साझा करिस हे, येमा एक लइका ह मेमने ल मया म पकड़े हवय। उमन ये लइका संग ओ मेमने के लगाव ल देखत हुये अपन भावना मन ल ये पंक्ति मन ले व्यक्त करिन।
उमन ह लिस हे के कदम भले ही थक गेहे खेलते हुये ये धूप म, मगर थामे हुये अपन दोस्त के हाथ नइ थकय। संगे संगही एक मेमने के प्रति ऐसी करुना अउ नि :स्वारथ प्रेम के तस्वीर हम सबो ल लिखत हुए उमन तस्वीर साझा करिन।
4 अक्टूबर के हमन विस्व पसु कल्यान दिवस मनाथन, ये एक अंतरराष्ट्रीय दिवस हे। विश्व पशु कल्याण दिवस के मूल उद्देस्य पसु कल्यान मानक मन म सुधार करना, व्यक्ति मन के समूह अउ संगठन मन के समरथन प्राप्त करना अउ जानवर मन के प्रति मोह प्रकट करना हे, ताकि उंखर जीवन सक्षम अउ बेहतर हो सकय।
एक मेमने के प्रति अइसे करुणा अउ नि: स्वारथ प्रेम के तस्वीर हमन ल विस्व पसु कल्यान दिवस के देवत हे संदेश
रायपुर। सीएम रमन सिंह ह एक अइसे तस्वीर ट्वीट करिस हे, जे अपनत्व के भावना जगा देथे। चाहे इंसान होय या जानवर, जिंदगी हर कोनो के महत्वपूरन होथे, जेखर कीमत हर कउनो ल समझना चाही। दरअसल विस्व पशु कल्यान दिवस के मउवका म रमन सिंह ह ये तस्वीर साझा करिस हे, येमा एक लइका ह मेमने ल मया म पकड़े हवय। उमन ये लइका संग ओ मेमने के लगाव ल देखत हुये अपन भावना मन ल ये पंक्ति मन ले व्यक्त करिन।


text:
- तुम्मन कोठा म एला का देखावत हव।'' देवबती पूछीस।
- बनकैना ल देखावत रहेंव।'' समारु बताइस।
- काबर ... ?''
- बतायेेंव न येहर मरहा - खुरहा गाय - बइला लेथे।''
- तु्ंहर बिचार का हे ?''
- बनकैना ल बेच देतेन सोचथौं।''
- का मिल जही बनकैना ल बेचे म ?''
- पाँच सौ रुपिया तो मिल ही जही ।''
- पाँच सौ रुपिया के लालच म तुम बनकैना ल बेच देना चाहत हौ। पर हमला पाँच सौ का एक हजार दीही तभो ले बनकैना ल नइ बेचना हे।''
समारु ल लगीस, बात बिगड़ने वाला है। किहीस - बनकैना बुढ़हागे हे। घर म रख के का करबो ?''
- बुढ़हा गे हे त घर ले खेदार देन।''
- येमा खेदारना कइसे? अब तहीं सोंच - कोठा म परे - परे हमला धन तो दीही नइ। उल्टा सेवा - जतन करवात रहीथे।''
- सुवारथ के घला पार होथे। जब तक मिलत हे तब तक मोहो मोहो, नइ मिलय त धूर्र्, ये ठीक बात नोहे। जीवन भर तो हमला बनकैना देय च देय हे, हमर से ले च का हे। अउ ये उमर म बनकैना से पाय के आस ?''
समारु के मुड़ म बनकैना ल बेचे के भूत सवार हो गे रिहीस। देवबती समारु ल अउ समारु देवबती ल समझाय के उदीम करिन। दूनों एक - दूसर के बात ल समझे बर तियार नइ होइन। खिसिया के देवबती किहिस - बनकैना ल नइ बेचना हे, मतलब नइ बेचता हे। अउ रंधनी खोली में खुसरगे।''
देवबती के बिरोध गलत नइ रिहीस। देवबती के कहे के मतलब का समारु नइ जाने। का समारु बनकैना के पेउस नइ झड़के रिहीस? दूध - दही - मही नइ पीये रिहीस ? दार म डार के घी नइ खाय रिहीस ? बनकैना के बछरु संग उही तो मेछराय रिहीस न ? जउन बछारु मन अब जवान हो के ओकर खेती - खार ल सम्हालत हवै। दही - मही - घी अउ दू ठन कमइला लइका। का - का नइ दीस बनकैना। बनकैना से अतेक पाय के बाद अउ का पाय के आस? ठीक तो किहीस देवबती हा।
अउ फेर देवबती कइसे तियार हो जतीस बनकैना ल बेचे बर। कतेक बच्छर होगे बनकैना ल घर म आय। जब ले बनकैना आय हे, देवबती सेवा - जतन करत हे। कोठा भर खोज लेव, कोनो मेर गंदगी देखे ल नइ मिलही। देवबती के सेवा- जतन के कर्जा उतारे म बनकैना घलोक पाछू नइ हटीस।
जेन दिन बनकैना ल खरीद के समारु लाइस। अपन अंगना म बछिया देख के देवबती के खुसी उमंग के का कहीना। धरा रपटा आरती सजा लाइस। बनकैना के मुड़ म सुघ्घर असन चंदन लगइस। आरती उतारिस अउ लुगरा के अंचरा ल दूनों हाथ म धर के टपर - टपर बनकैना के माथ ल परिस। किहीस - मोर घर म दूध - दही - मही ल झन अतरन देबे। देवबती के मांग ल पूरा करै म बनकैना घलोक पाछू नइ हटीस। देखते - देखत बनकैना बछरु ले गाय बनगे। एक दिन गाभिन म हो के सुघ्घर असन बछरु घलोक दे दीस, देवबती के अंगना म मेंछराए बर। देवबती के परिवार के संगे - संग अरोसी - परोसी ल घलोक पेउस झड़के ल मिले रिहीस।
साल भर नइ होइस अउ दूसर बछरु दे दीस बनकैना। बछरु बाढ़े लगीन अउ बछवा बन के समारु के खेती - किसानी कमाये लगीन। अतेक पाय के बाद भी कइसे कउड़ी के भाव म बनकैना ल बेचे बर तियार हो जतीस देवबती।
कोठा के खुंटा म बंधाये बनकैना तक समारु अउ देवबती के गोठियाये के आवाज पहुंचत रिहीस। उंकर बात सुने खातिर बनकैना पगुराना बंद कर दे रिहीस। समारु के बात सुन के बनकैना ल लगे - अब वोला बेच ही दे जाही पर देवबती के बिरोध ल सुन के वोला नइ बेचै के अंदेशा होवै। वोहर समारु के बात सुन के दुखी होवै अउ देवबती के बात सुन के खुश।
समारु के अंगना म कालू ठाढ़े रिहीस। उंकर बीच के बात ल सुन के कंझावत रिहीस। समारु अपन बात ल मनाये बर वो दिन के सुरता देवबती ल देवइस जब देवबती वोला कांदी दे बर कोठा म गीस। कांदी ल देख के बनकैना मुड़ ल हलइस। ओकर सींग म देवबती के हाथ रोखड़ागे। लहू निकले लगीस। देवबती कांदी ल पटक दी। कि हीस - मरे जात हे खाये बर। मोर हाथ ल लहू - लुहान कर दीस रोघही ह। मरे के घला नाव नइ लेवै।
इही घटना के सुरता करात समारु किहीस- का तंय भूला गेस वो दिन ल जब तोला बनकैना हुमेल दे रिहीस। अउ रोज कोठा म कचरा उठावत बनकैना ल बखानत रहीथस।
बनकैना के संगे संग देवबती घलोक समझ गे रिहीन के समारु अपन बात ल मनवाये बर देवबती के सेवा - जतन अउ बनकैना के हुमेले के बात करत हे। देवबती ये भी जानत रिहीस के बनकैना ओ दिन कोई जान सुन के नइ हुमेली रिहीस। बनकैना के आगू म देवबती के कांदी डालना होइस अउ बनकैना के मुड़ हलाना होइस। अउ यहू बात सही रिहीस के कोठा म खुसरते सांठ देवबती के बड़बड़ाना सुरू हो जावै। कहे - कोठा भर चिखला कर डारै हे रोगही ह। कते - कते मेर ल बाहरो - पोछौ।''
बनकैना के पूंछी ल अइठ के। पीठ ल ठोंक के देवबती सरकाय अउ कोठा ल साफ करै। जइसे कोठा के साफ - सफाई होवै। देवबती बनकैना ल सहलाय लगै। बनकैना सब समझे देवबती के बात ल पर बोल नइ पाये। ओहर देवबती के हाथ ल चांटे लगे। देवबती कहे - अब अइसन गोबर झन करबे जेमा कोठा भर चीखला हो जावै।
बनकैना तब तो निश्चय करै के ओहर अब पतला गोबर नइ करही पर जइसे हरियर - हरियर कांदी ओकर आगू ल आवै ओकर से रही नइ जाय अउ पेट ले आगर चर डारै। अब ओकर उमर वो नइ रही गे रिहीस के जेला नइ तेला खाय अउ पचा ले। लालच म पड़ के पेट ले आगर खाये अउ पोकर्री मार देवै। पातर गोबर कोठा भर बगर जाये तेकर सेती संझा - बिहिनियां चार ठन सुने ल लगै। देवबती के बड़बड़ई म घला बनकैना ल मया दीखे।
ये डहर कालू ल टेम होत रिहीस। ओहर किहीस - तुम मन ल गाय बेचना हे के नइ बताओ। मोला दूसर जघा घला जाना हे।''
रंधनी खोली ले निकलत देवबती किहीस - तंय अब तक इही मेर काबर ठाढ़े हस। मंय कही देंव न हमला बनकैना ल नइ बेचना हे।''
देवबती साफ - साफ सुना दीस। समारु के बोलती बंद होगे। कालू रोस म किहीस - जब गाय ल नइ बेचना रिहीस त मोला काबर बलायेस जी।''
- अभी तो तंय जा हमन सुलह हो लेथन फेर तोला बलाबोन।'' समारु किहीस।
- अउ सुलाह होय के सवाले च नइ हे। तंय बनकैना ल लेहे खातिर ये अंगना म अउ कभू झन फटकबे ...।''
घर ले निकलत - निकलत देवबती के बात ल कान भर सुनिस कालू ह। देवबती कोठा म खुसरगे अउ साफ - सफाई म लग गे वइसने बड़बड़ावत। समारु छीन भर अंगना म ठाढ़े रिहीस फेर धीरे कुन उहू कोठा म समा गे। समारु बनकैना के मुंहू ल सहलाये लगीस। किहीस - तंय सिरतोन कहिथस देवबती। सही म हमला का - का नइ दे हे बनकैना ह .....।'' समारु के हाथ म दया - मया - स्नेह - अपनपन के भाव अनुभव करे लगीस बनकैना अउ चांटे लगीस समारु के हाथ ल ...।


text:
कोचराय हे देहे ,पेचके हे गाल
निहरे हे कनिहा, पाका हे बाल
मइलहा हे पटकू,चिरहा हे धोती
बबा रिसायहे जाने काखर सेती
बड़ देर होगे आज बडबड़ात हे
कोंटा म बइठके आँसू बोहात हे
लागथे बेटा ह फेर खिसियाय हे
धुन बहु कुछु नाव ले बगियाय हे
पाछु पंदरही बहू कतका सुनाइसे
तसमा का टुटगे नगत झरराइसे
भूखे पियासे तालाबेली दे रहिसे
जुड़ म बपरा परछी म सोय रहिसे
बहू-बेटा कोनो दया नइ खाइस
बपरा सोगे भीतर नइ बलाइस
नाती ल खेला खुस हो लेत रहिसे
अपन छाती ल जुड़ो लेत रहिसे
नाती ल खेलाय बर बरज दिस
जीए के ओखी म पथरा चपक दिस
रही-रही बबा ल बीते दिन सुरता आथे
डोकरी के सुरता म मन कलप जाथे
अपन भाग ऊपर बिचारा बड़ पछताथे
जब-जब रोथे तब डोकरी ल गोहराथे
काबर लईका आज सियान ल रोवाथे
जेन रुख छाव देथे उही ल काट गिराथे
जेन घर सियान तउन सरग कहाथे
एला दुःख देवइया कहाँ सुख पाथे|
रचना-
सुनिल शर्मा"नील"
थानखम्हरिया,बेमेतरा
7828927284
दिनाँक-09/12/2015
CR
बुधवार, 9 दिसंबर 2015
जेन घर सियान तउन सरग कहाथे
कोचराय हे देहे ,पेचके हे गाल


text:
नवनीत शुक्ला, मुंगेली । आजकल मंत्री, विधायक अउ सांसद मन के भाव बड़ गेहे। जब मंत्री ,विधायक अउ सांसद नइ बने रहय, तव मिडिया ह इंखर मन के माई-बाप होथे। लेकिन पद पाय के पद इमन ला मिडिया ल बाइट देय बर तकलीफ होथे। सोमवार के अइसन किस्सा देखे बर मिलिस। वृध्दजन के सम्मान कारयक्रम म मंत्री रमशीला साहू और सांसद ह बाइट देय के बेरा म कहिन के कतना झन ल जवाब देबो।
दरअसल, समाज कल्यान वेभाग ह आज 1 अक्टूबर के अंतररास्टीय वृद्धजन सम्मान समारोह के आयोजन करे रहिस । वृद्धजन मन अपन जीवन म तकलीफ पा के जेन लइकन ल पढ़ाते लिखाथे। आज उही लइका बड़ होय के बाद अपन दाई ददा ल बोझा समझे लगथे , अउ उनला वृद्धा आश्रम म भेज देथे।
ये ह 1 बिडम्बना कहे जाए कि जीवन भर जेन लइका के जिनदगी बनाय बर अपन पसीना के कमाई ल लोगन मन ह गवां डालथे। उही लइका ह मां- बाप केअसक्त होय म उमन ल बोझा समझथे। आज होइस कारयक्रम म हमर स्थानीय नेता अउ प्रदेश सरकार के मंत्री ह सरकार द्वारा वृध्द मन बर चलाये जात योजना के बारे म जानकारी दिस हे । येखरे संग वृद्ध मन ल शॉल अउ नरियल देके उंखर सम्मान घलो करिस।
कतना झन ल जवाब देबो
कारयक्रम के बाद मिडिया ह मंत्री अउ सांसद से बाइट मांगिस त उंखर कहिना रहिस हे के घेरी-बेरी कतना ल जवाब देबो। मंत्री अउ सांसद बने के बाद लोगन मन मिडिया ले दूर होवत अपन आप ल बड़ मनखे समझथे. येखर पहिली मिडिया के आघू-पाछू अपना समाचार बर चक्कर लगात रहिथे।
मिडिया ले बाइट देय बर मंत्री-सांसद के आना कानी
नवनीत शुक्ला, मुंगेली । आजकल मंत्री, विधायक अउ सांसद मन के भाव बड़ गेहे। जब मंत्री ,विधायक अउ सांसद नइ बने रहय, तव मिडिया ह इंखर मन के माई-बाप होथे। लेकिन पद पाय के पद इमन ला मिडिया ल बाइट देय बर तकलीफ होथे। सोमवार के अइसन किस्सा देखे बर मिलिस। वृध्दजन के सम्मान कारयक्रम म मंत्री रमशीला साहू और सांसद ह बाइट देय के बेरा म कहिन के कतना झन ल जवाब देबो।


text:
रायपुर । छत्तीसगढ़ म मंत्री के कथित सेक्स सीडी के बाद एक अउ सीडी कांड ह राजनीति म भूचाल ला दिस हे। ये सीडी ल एक निजी इंग्लिश चैनल ह आघू लाइस हे। ये सीडी के आय के बाद एक बार फेर छत्तीसगढ़ के राजनीति नवा दिशा म मुड़ सकत हे।
सेक्स सीडी कांड ले कांग्रेस ह अभु पीछा नइ छुड़ा सके हे के एक अउ सीडी ह कांग्रेसी नेता मन के नींद उड़ा दीस हे। ऊपरी तउर म भले कांग्रेसी एकता के दिखावा करथे । लेकिन हकीकत म अंदरूनी गुटबाजी के चलत रोज नवा कारनामा आघू आवत हे । एक निजी चैनल ह ये दावा करिस हे के स्टिंग म दिखायगे नेता ह पइसा के बदले म 2 सीट देय के प्रस्ताव दिस हे, हालांकि ये चैनल ह नेता के नाम अउ तस्वीर उजागर नइ करिस हे। चैनल ह ये साफ कहिस के , ‘कांग्रेस नेता के सीडी कउनो अउ ह बनाय हे, जेखर चलत उंखर चेहरा नइ दिखत हे, लेकिन हमर तीर ऑडियो हे’।
‘सीट के होवत हे सउदा’
दावा करे जात हे के, ‘सीडी म कांग्रेस के एक वरिष्ठ नेता एक शख्स ले सीट के सउदा करत हुए सुनाई देवत हे, हालांकि कैमरा म कइद होय कांग्रेस नेता के नाम त चैनल ह नइ दिखाय हे, लेकिन स्टिंग ऑपरेसन म एक पत्रकार ले बातचीत करत हुए ये डील करत हुए कांग्रेस नेता ल दिखाय जात हे।
‘कांग्रेस के नेता के सीडी बनाय के ऑफर’
टीवी चैनल के दावा हे के, ‘कांग्रेस के ही एक सीनियर नेता ह अपन पार्टी के दूसर नेता के सीडी बनाय के खुला ऑफर दिस हे । कमाल के बात ये हे के, ये सीडी ल बनाके देय के एवज म दू सीट देय के ऑफर घलो देय गिस हे ‘।
रिकॉर्ड होइस सबो बात ह
बताया जात हे के कांग्रेस नेता, एक कथित पत्रकार अउ एक मिडिल मैन के बीच ये पूरा बातचीत होइस हे। हालांकि प्रथम दृष्टया ये बातचीत कउनो होटल के कमरा या फेर कोनो बड़ हॉल म रिकॉर्ड करेगे लगत हे। चैनल के दावा हे के, ‘कांग्रेस के एक बड़ नेता ह अपने ही नेता के सीडी बनाके देय के ऑफर दिस हे।
कांग्रेस के तीर बस सीडी बनाय के ही काम बच गेहे
उहें बीजेपी के प्रदेस प्रवक्ता सच्चिदानंद उपासने ह य् मामला म कहिन के , ‘कांग्रेस सीडी के ही पार्टी हे अउ उँखर काम ही सीडी बनाना हे। येखर ले ओखर चाल अउ चरित्र उजागर होइस हे। येखर पहिलि घलो कांग्रेस ह ये तरह के सीडी बनाय के बात आघू आय रहिस हे’। उपासने ह कहिन के ‘कांग्रेस के तीर बस सीडी बनाय के ही काम बच गेहे, काबर के कांग्रेस जानत हे के चउथी बार घलो जनता भाजपा ल ही जिताइया हे’।
ये भाजपा अउ उँखर सहयोगी मन के नवा चाल हे
कांग्रेस के बड़ नेता ह पइसा के बदला म सीट मन के सउदा करे के मामला म कांग्रेस ह एक लिखित बयान जारी करिस हे , जेमा कहे गिस हे के कांग्रेस ल बदनाम करे बर ये भाजपा अउ उंखर सहयोगी मन के नवा चाल हे। कांग्रेस के प्रदेश प्रवक्ता घनश्याम राजू तिवारी ह कहिन के मंत्री के कथित सेक्स सीडी बनाके छत्तीसगढ़ के स्वच्छ राजनीति के जे प्रकार चीरहरण भारतीय जनता पार्टी ले जुड़े लोगन मन करिन, ठीक उहीं तरह प्रदेस के सत्तारूढ़ दल भारतीय जनता पार्टी अपन खिसकत जनाधार अउ हार के डर म ये तरह ले कांग्रेस ल बदनाम करे के कुंठित प्रयास करत हे ।
एक अउ सीडी कांड ह राजनीति म भूचाल ला दिस
रायपुर । छत्तीसगढ़ म मंत्री के कथित सेक्स सीडी के बाद एक अउ सीडी कांड ह राजनीति म भूचाल ला दिस हे। ये सीडी ल एक निजी इंग्लिश चैनल ह आघू लाइस हे। ये सीडी के आय के बाद एक बार फेर छत्तीसगढ़ के राजनीति नवा दिशा म मुड़ सकत हे।


text:
बिलासपुर। छत्तीसगढ़ हाईकोरट ह साउथ ईस्टर्न कोलफील्ड्स लिमिटेड ल आदेस के पालन नइ करे म 25 हजार रुपिया के जुरमाना लगाइस हे, अऊ जुरमाना के रूप म ओला याचिकाकरता ल देहे बर कहिस हे। कोरट ह मामला म तीस दिन के भीतर फइसला लेए के आदेस देत एसईसीएल के अपील ल खारिज कर दिस। असल म याचिकाकरता कालूराम एसईसीएल म करमचारी रहिस, अऊ काम करे के बेरा ही ओखर आंखी के रोसनी चले गे रहिस। येखर बाद जिला मेडिकल कॉलेज ह कालूराम ल 100 फीसदी नेत्रहीन होय के सारटिफिकेट दिस। फेर एसईसीएल के मेडिकल बोरड ह फरियादी ल नेत्रहीन माने ले मना कर दिस। जेकर बाद कालूराम ह हाईकोरट के सरन म गिस।
Home ताजा समाचार हाईकोरट…एसईसीएल ल 25 हजार रुपिया के जुरमाना


text:
भिलाई (दुर्ग)। जिहां एक ओर डेंगू ले 19 लोगन के मउत के बाद ले पूरा सहर म हाहाकार मचे हुये हे, उहें कुछु लोगन मन ये मउत के घलो व्यापार करे म नइ चूकत हे। भिलाई म नरेश ट्रेडिंग नामक शो रूम संचालक ह अपन इहां ले सामान खरीदे म डेंगू के दवा मुफ्त म देय के ऑफर निकालिस हे। संचालक के ये करतूत ले लोग भड़क गे हे।
बतादव दें के मोबाइल म ये तरह के ऑफर हजारों लोगन के पास गे हे। येमा नरेश ट्रेडिंग कंपनी ह उंखर इहां ले सामान खरीदे म डेंगू के दवा मुफ्त देय के ऑफर देय हे। उहें येकर भनक लगत ही सहर के युवा भड़क उठे हे। मामला म जनता युवा कांग्रेस के प्रदेस सचिव अभिषेक गौर ह कहिन के उमन ह ये बारे म कलेक्टर ले सिकायत करे हे। उमन के कहिना हे के लोगन के भावना मन के संग कंपनी खिलवाड़ करत हे। लिहाजा, येकर लाइसेंस कैंसिल कर कठोर कार्रवाई करे जाना चाही।
ये खबर के बाद ले पूरा सहर म आक्रोस पनपत हे। कंपनी के संचालक ले पूछे गिस त अपन सफाई देय लगिस। हालांकि बाद म उमन ह ये बात ल मानिस के उमन ले गलती होइस हे अउ येकर बर वोह क्षमा घलो मांगिस हे। संग ही कहिन के उमन ये घलो कहिन के कि वो ह स्वयं डेंगू के रोकथाम बर प्रयास करत हे। ये मामला म लेके जब कलेक्टर ले चरचा करे गिस त उमन कहिन के उमन ह मामला म कार्रवाई करे जात हे।
शो रूम संचालक के ये करतूत ले भड़क गे लोगन मन…..
भिलाई (दुर्ग)। जिहां एक ओर डेंगू ले 19 लोगन के मउत के बाद ले पूरा सहर म हाहाकार मचे हुये हे, उहें कुछु लोगन मन ये मउत के घलो व्यापार करे म नइ चूकत हे। भिलाई म नरेश ट्रेडिंग नामक शो रूम संचालक ह अपन इहां ले सामान खरीदे म डेंगू के दवा मुफ्त म देय के ऑफर निकालिस हे। संचालक के ये करतूत ले लोग भड़क गे हे।


text:
मुख्यमंत्री डॉ. रमन सिंह ह कहिन के राज्य सरकार ह प्रदेश म महिला सशक्तिकरण ल अपन मंत्र बनाए हे। संचार क्रांति योजना म 40 लाख महिला मन ल निःशुल्क स्मार्ट मोबाइल फोन देहे जात हे। अब तक 20 लाख महिला मन ल मोबाइल फोन मिल गे हे। राज्य सरकार ह बेटी मन के निःशुल्क शिक्षा, महिला मन के स्वास्थ्य अऊ आर्थिक स्वावलम्बन बर बहुत अकन योजना चालू करे हे, जेकर लाभ लेके महिला मन सबो क्षेत्र मन म आगू बढ़त हें। डॉ. सिंह आज प्रदेश व्यापी अटल विकास यात्रा के अंतर्गत कोरबा जिला म घने जंगल अऊ पहाड़ मन ले घिरे मदनपुर गांव म आयोजित एक विशाल आम सभा ल सम्बोधित करत रहिन। मुख्यमंत्री ह कहिन कि हाथी मन ले प्रभावित ए क्षेत्र म सबो कच्चा मकान पक्का बनाए जाही। गांव वाले मन ह उत्साह के संग मुख्यमंत्री के स्वागत करिन।
डॉ. सिंह ह आमसभा म करीबन 109 करोड़ रूपिया के 54 काम मन के लोकार्पण, शिलान्यास अऊ भूमिपूजन करिन। उमन करीबन 96 करोड़ 59 लाख रूपिया के लागत ले पाली-सिल्ली तक 21.50 किलोमीटर लम्बी सड़क के उन्नयन अऊ सुदृढ़ीकरण काम के शिलान्यास करिन। आमसभा म उमन 10 हजार 649 हितग्राही मन ल शासन के कई ठन जनकल्याणकारी योजना मन म सामान अऊ सहायता राशि वितरित करिन।
डॉ. सिंह ह आमसभा म कहिन कि खनिज संसाधन मन ले समृद्ध कोरबा जिला के छत्तीसगढ़ के विकास म महत्वपूर्ण योगदान हे। प्रधानमंत्री श्री नरेन्द्र मोदी कोति ले खनिज बहुल जिला मन म जिला खनिज न्यास के गठन के फैसला ले सिरिफ कोरबा जिला ल ही नहीं पूरा छत्तीसगढ़ ल विकास कार्य बर अकतहा आर्थिक संसाधन मिलत हे। उमन कहिन कि कोरबा जिला म अवइया 50 बछर तक विकास काम मन बर आर्थिक संसाधन मन के कमी नइ होही। उमन कहिन कि कोरबा जिला म 150 करोड़ रूपिया के लागत ले दंतेवाड़ा अऊ बीजापुर ले घलोक बड़े एजुकेशन हब के निर्माण होए जात हे। जिला खनिज न्यास के राशि ले ही कोरबा म सेन्ट्रल इन्टीट्यूट ऑफ प्लास्टिक इंजीनियरिंग एंड टेक्नोलाजी (सिपेट) के स्थापना करे जात हे। ए दुनों ही संस्थान मन के लाभ पूरा छत्तीसगढ़ ल मिलही। डॉ. सिंह ह बताइस कि डीएमएफ ले ए क्षेत्र म 211 करोड़ रूपिया के लागत ले 761 काम स्वीकृत होए हे अऊ पूरा कोरबा जिला म एक हजार 52 करोड़ रूपिया के लागत के 2767 काम स्वीकृत होए हे।
डॉ. सिंह ह कहिन कि प्रधानमंत्री उज्ज्वला योजना म ए क्षेत्र ल गरीब कुटुंब के 45 हजार 453 महिला मन ल रसोई गैस कनेक्शन अऊ पूरा कोरबा जिला म एक लाख 25 हजार महिला मन ल रसोई गैस कनेक्शन दे गे हे। प्रधानमंत्री घर योजना के अंतर्गत कोरबा जिला के ए क्षेत्र म 22 हजार 328 गरीब परिवार मन ल डेढ़ लाख रूपिया के लागत के पक्के मकान बनाके दीन जा रहय हे। एमां ले 10 हजार 900 मकान पूरा हो गे हे। ए योजना म पूरा जिला म 44 हजार मकान बनाए जाही।
मुख्यमंत्री ह कहिन कि विकास यात्रा जनता के विश्वास के यात्रा हे। में जनता के आशीर्वाद लेने बर एखर यात्रा म निकला हूं। बुजुर्ग माता अऊ बहिनी जब दुनों हाथ उठाके आशीर्वाद देथें, तो संतुष्टि मिलती हे। ऊंखर चेहरे के चमक देखकर लगता हे कि राज्य सरकार के योजना मन के लाभ ओ मन ल मिल रहा हे। डॉ. सिंह ह कहिन कि कोरबा जिला के हर पारा, मोहल्ला मन म बिजली पहुंचाए जाही। जऊन घर म बिजली कनेक्शन नइ हे उहां बिजली कनेक्शन दे जाही। उमन समर्थन मूल्य म धान खरीदी, मुख्यमंत्री स्वास्थ्य सुरक्षा योजना, आयुष्मान भारत योजना, मुख्यमंत्री खाद्य सुरक्षा योजना मन के जानकारी दीन। आमसभा ल लोकसभा सांसद श्री बंशीलाल महतो अऊ पूर्व गृह मंत्री श्री ननकीराम कंवर ह घलोक सम्बोधित करिन। ए अवसर म श्रम, खेल अउ युवा कल्याण मंत्री श्री भईयालाल राजवाड़े, संसदीय सचिव श्री लखन देवांगन अऊ पूर्व विधानसभा अध्यक्ष श्री बनवारी लाल अग्रवाल संग बहुत अकन जनप्रतिनिधि अऊ ग्रामीण बड़ी संख्या म उपस्थित रहिन।
छत्तीसगढ़ सरकार ह महिला सशक्तिकरण ल अपन मंत्र बनाए हे : डॉ. रमन सिंह
मुख्यमंत्री डॉ. रमन सिंह ह कहिन के राज्य सरकार ह प्रदेश म महिला सशक्तिकरण ल अपन मंत्र बनाए हे। संचार क्रांति योजना म 40 लाख महिला मन ल निःशुल्क स्मार्ट मोबाइल फोन देहे जात हे। अब तक 20 लाख महिला मन ल मोबाइल फोन मिल गे हे। राज्य सरकार ह बेटी मन के निःशुल्क शिक्षा, महिला मन के स्वास्थ्य अऊ आर्थिक स्वावलम्बन बर बहुत अकन योजना चालू करे हे, जेकर लाभ लेके महिला मन सबो क्षेत्र मन म आगू बढ़त हें। डॉ. सिंह आज प्रदेश व्यापी अटल विकास यात्रा के अंतर्गत कोरबा जिला म घने जंगल अऊ पहाड़ मन ले घिरे मदनपुर गांव म आयोजित एक विशाल आम सभा ल सम्बोधित करत रहिन। मुख्यमंत्री ह कहिन कि हाथी मन ले प्रभावित ए क्षेत्र म सबो कच्चा मकान पक्का बनाए जाही। गांव वाले मन ह उत्साह के संग मुख्यमंत्री के स्वागत करिन।


text:
Go To WebSite DJBoom.In
Download छोड़ के ये सईंया जी परईला$ कवने ओर हो (hard kick mix)dj SuNiL babu old mix maharajganj.mp3
Size of file:
8.80 mb
Downloaded:
496 Time
Category:
Related Tags
Tags: छोड़ के ये सईंया जी परईला$ कवने ओर हो (hard kick mix)dj SuNiL babu old mix maharajganj Song download , छोड़ के ये सईंया जी परईला$ कवने ओर हो (hard kick mix)dj SuNiL babu old mix maharajganj Full mp3 song download, छोड़ के ये सईंया जी परईला$ कवने ओर हो (hard kick mix)dj SuNiL babu old mix maharajganj Mp3 Song download
,छोड़ के ये सईंया जी परईला$ कवने ओर हो (hard kick mix)dj SuNiL babu old mix maharajganj All Mp3 Song Download ,song download in high quality


text:
भारतवर्ष के कल्याण के प्रार्थना राजिम कुंभ
सनातन धर्म के ध्वजा फहरात राजिम कुंभ
छत्तीसगढ़ म पैरी, सोंढूर अऊ महानदी के तट म स्थित पावन नगरी राजिम म हर बछर कुंभ मेला के आयोजन करे जात हे। माघ पून्नी ले महाशिवरात्रि तक आयोजित ए भव्य अऊ दिव्य कुंभ म देश भर ले लाखों श्रद्धालु इहां पहुँचथें अऊ त्रिवेणी संगम म स्नान करके पुण्य लाभ अर्जित करथें। ए दौरान इहां देश भर ले हजारों साधु, संत महामंडलेश्वर, महात्मा मन के इहां आना होथे, जिहां ओ मन अपन अमृतवाणी के वर्षा करके देश भर ले आए श्रद्धालु मन के मार्गदर्शन करथें। ये आयोजन अपन आप म अनूठा हे काबर के ये सरकारी आयोजन ये। छत्तीसगढ़ प्रदेश के धर्मस्व कृषि अउ सिंचाई मंत्री बृजमोहन अग्रवाल के पहल म ए आयोजन बर बकायदा कानून बनाय गए हे। जऊन ल छत्तीसगढ़ विधानसभा म पास करे गए हे। सत्तापक्ष अऊ विपक्ष दुनों दल के विधायक मन ह पुरातन काल ले इही तरीक म चले आत मेला ल कुंभ स्वरूप प्रदान करे के आधारशिला रखे हें।
ए राजिम कुंभ म द्वारिका पीठाधीश्वर जगतगुरु शंकराचार्य स्वामी स्वरूपानंद सरस्वती जी महाराज, पुरी पीठाधीश्वर शंकराचार्य निश्चलानंद सरस्वती जी महाराज के सरलग आगमन होत रहे हे। कुछ मनखे मन ह ए आयोजन ल कुंभ कहे म आपत्ति जताए रहिन जऊन म सरकार ह कुंभ के आगू कल्प आखर जोड़ दीस। फेर जगतगुरु शंकराचार्य स्वामी स्वरूपानंद सरस्वती जी महाराज ह खुद ए आपत्ति ल खारिज कर दीन। उमन कहिन कि त्रिवेणी संगम के जऊन पावन धरा म हज़ारों साधु,संत-महात्मा मन कोति ले मानव कल्याण अऊ धर्म के शिक्षा दे जाथे ओला कुंभ कहे म कोनो आपत्ति नइ होना चाही। उमन स्पष्ट रूप ले कहिन कि सनातन धर्म म ओ मन ल शंकराचार्य के मान्यता मिले हे, ए नाते उमन स्वयं ए आयोजन ल कुंभ के रूप म प्रमाणित करत हें।
परंपरानुसार राजिम कुंभ के शुभारंभ माघ पूर्णिमा दिन भगवान राजीव लोचन के पूजा अर्चना विधानसभा अध्यक्ष करथें। ए आयोजन के एक सबले बढिया बात ये हे कि कबीर पंथ, सतनाम पंथ संग सबो पंथ के धर्मगुरु एक मंच म विराजमान होथें। ये दृश्य अपन आप म अद्भुत होथे। जातिवाद के कुरीति अहां नइ दिखाय। इहां सैकड़ों के संख्या म नागा साधु घलोक पहुंचथें। सबो साधु-संत मन बर अस्थाई आश्रम व कुटिया प्रशासन बनाके देथे। जिहां श्रद्धालुगण अपन गुरु मन के संग सत्संग करथें। इहां एक अउ अच्छा बात हे कि इहां संत समागम म सबो संत अपन-अपन विचार, प्रवचन ओसरी-पारी ले रखथें। श्रद्धालु कोनो समय संत समागम पहुंचयं अमृत रूपी ज्ञान खच्चित मिलथे।
कुंभ के आखरी दिन महाशिवरात्रि म आखरी शाही स्नान बर हज़ारों साधु संत मन के भव्य शोभायात्रा राजिम नगर के भ्रमण करथे। ए शोभा यात्रा के अगुवाई नागा साधु करथें, भ्रमण के बाद ओ मन त्रिवेणी संगम म स्नान करके कुंभ के समापन करथें। ए दिन करीबन 5 लाख श्रद्धालु राजिम पहुंचथें।
ए राजिम कुंभ ल नवा स्वरूप प्रदान करके विश्व पटल के आघू रखइया छत्तीसगढ़ प्रदेश के धर्मस्व, कृषि अउ जल संसाधन मंत्री बृजमोहन अग्रवाल कहिथें कि छत्तीसगढ़ के ये धरा पुरा-संपदा ले परिपूर्ण हे। इहां के धार्मिक ऐतिहासिक मान्यता जऊन हे ओला दुनिया के आघू लाय के हमन उदीम करे हवन। इहां मैं छत्तीसगढ़ के परंपरा के उल्लेख करना उचित समझथंव जेमा मान्यतानुसार ममा अपन भांचा ल पांव नइ छूनवन देवय। एखर पीछू प्रभु राम के कहानी हे, हर ममा अपन भांचा ल प्रभु राम के स्वरुप म देखथे। ये छत्तीसगढ़ वासी मन के आचरण म हे। हम अइसन ऐतिहासिक धार्मिक स्थल मन ल उंखर पहिचान दुनिया ल बताय के उद्देश्य ले कई ठन महोत्सव मन के आयोजन घलोक करत रहिथंन। बृजमोहन ह कहिन कि धार्मिक मान्यता मन के अनुसार इलाहाबाद हरिद्वार जइसे तीर्थ धाम के अपन महत्ता हे। फेर राज्य के बहुत अकन गरीब मनखे उहां जा सकंय ओ मन अपन कर्मकांड राजिम के त्रिवेणी संगम म ही करथें।
चित्रोत्पला माने महानदी मइया के तट म हरिद्वार के जइसे ही गंगा आरती के आयोजन होथे। जेमा हज़ारों श्रद्धालु सामिल होथें। अइसे म हमन पुरातन काल ले चले आत राजिम के परंपरा ले सबो ल अवगत कराए हवन अऊ इलाहाबाद-हरिद्वार के जइसे एखर महत्ता ल घलोक हम आघू लावत हवन। सनातन धर्म के धार्मिक तीर्थ के रूप म राजिम ल अब सबो मनखे जाने लगे हें।
राजीम ल विश्व पटल म उभारे बर जउन अभिनव प्रयास करे जात हे इही कड़ी म राजिम कुंभ 2018 म तीन अइसे आयोजन करे गए हे जऊन पूरा दुनिया के ध्यान एखर कोति खींचे हे। नदी संरक्षण अउ संवर्धन बर राजिम कुंभ के बेरा म नदी मैराथन के आयोजन करे गीस। जेमां क्षेत्र के करीबन 12000 मनखे मन ह हिस्सा लीन। अइसनहे 7 फरवरी के दिन भारतवर्ष के समृद्धि अउ संत मन के अभिनंदन बर 361000 दीया के प्रज्वलन करके विश्व कीर्तिमान रचे गीस। एकर बाद जानकी जयंती के दिन 21सौ श्रद्धालु मन ह जल संरक्षण संवर्धन अऊ विश्व शांति के नव चेतना जागृत करे बर एक संग शंखनाद करके इतिहास रचिन। ये दुनों आयोजन मन ल गोल्डन बुक ऑफ वर्ल्ड रिकार्ड म जघा मिल गए हे।
राजिम कुंभ क्षेत्र के विकास बर छत्तीसगढ़ सरकार सरलग काम करत हे। इहां हरिद्वारा के लछिमन झूला के तर्ज म जल संसाधन विभाग के संग 30 करोड़ के लागत ले एक किलोमीटर लंबा सस्पेंशन ब्रिज बनाए जात हे। ए ब्रिज के माध्यम ले राजीव लोचन मंदिर ले नदी क्षेत्र के बीच स्थित कुलेश्वर महादेव मंदिर तक पहुंचे जा सकही। अइसनहे नदी के बीचों-बीच 35 करोड़ के लागत ले समर्सिबल सड़क घलोक बनइया हे। ये सड़क नदी म आए बाढ़ म बुड़ घलोक जाही तभो खराब नइ होवय न बोहावय।
पौराणिक मान्यता
छत्तीसगढ़ प्रदेश ल पुरातन काल म कौशल प्रदेश कहे जात रहिस जिहां प्रभु श्रीराम के माता कौशल्या के जन्म होय रहिस। एखर संगेच अइसे मान्यता हे कि प्रभु श्री रामचंद्र जी ह अपन वनवास के सबले जादा समें 10 साल छत्तीसगढ़े म बिताएं हें। राजिम के त्रिवेणी संगम म स्थित कुलेश्वर महादेव के मंदिर घलोक माता सीता ह बनाय हे, अइसे किवदंती हे। एकरे तीर म लोमश ऋषि के आश्रम हे ए बात मन ल लेके कई ऐतिहासिक प्रमाण घलोक मौजूद हे।
– देवेन्द्र गुप्ता
लेखक कैबिनेट मंत्री बृजमोहन अग्रवाल के मीडिया प्रभारी हें


text:
जय जोहार बर धमतरी ले डोमन साहू के रिपोर्ट
धमतरी. आज जहां मनखे ह चांद अऊ मंगल म जीवन के निशान ल ढूंढ़त हे फेर हमर देश म अईसे कई मामला सामने आ ही जथे जेन ह विज्ञान के ऐ विकास ल मात देवत हे। जय जोहार के टीम ह एक अईसे गांव म पहुंचिस जिहां साहू समाज के लोगन मन निवास करे में घबराथे। काबर घबराथे ऐखर कोई सटीक जवाब तो कोनों नई दे पाए लेकिन स्थानीय रहवईया मन बताथे कि जेन ह ऐ गांव म निवास करे के कोशिश करिन ओखर संग कुछ अईसे घटना होईस कि ओला गांव छोड़के जाना पड़िस।
धमतरी जिला के एक गांव हे अमेठी… जिहां साहू समाज के कोनों मनखे निवास नई करे। जेन ह जिला अऊ छत्तीसगढ़ ल जानथे ओखर मन बर ऐ बात ह कोनों आश्चर्य से काम नोहे काबर कि धमतरी जिला ल साहू बाहूल्य माने जाथे। इहां जेखर मन के आबादी 65 फीसदी के आसपास हे। फेर का वजह हे कि ऐ गांव म एको झन साहू परिवार नई है। अमूमन अईसे कोनों गांव नई होही जिहां साहू समाज के लोगन मन निवास नई करे। धमतरी से लगे ऐ अमेठी गांव म हर वर्ग अऊ समाज के मनखे दिखथे लेकिन नई दिखे त साहू समाज के मनखे।
गांव के चन्द्रभान सूर्यवंशी बताथे कि ओला ए गांव म रहत 50 साल होगे। 40 साल पहिली साहू समाज ले एक परिवार इहां निवास करत रिहिस। अमेठी खार म ओखर मन के 30-40 एकड़ खेत घलो हे। जेन समय परिवार इहां निवास करे बर आईस तेन बेरा नवा बईला ह मर गे। परिवार के मुखिया के घलो तबियत ह अब्बड़ बिगड़ गे। संगे-संग ओखर मौत घलो हो गे। जेखर बात परिवार ह गांव छोड़के चल दिन लेकिन खेत खार अभी भी मौजूद हाबे। अईसने 20-25 साल पहिली एक गुरूजी ह घलो गांव म रहे ल लागिन लेकिन अक्सर ओ ह बीमार रहय। बाद में ओखर ट्रांसफर कोनों दूसर गांव म हो गे तब ले ओ ह ठीक हे। चंद्रभान बताथे कि इही सब पुराना बात ल लेके कोनों साहू परिवार बस्ती म निवास करे के हिम्मत नई करय।
इही कहानी गांव के रहवईया मानिक लाल ध्रुव अऊ विरेन्द्र नेताम घलो बताथे कि पुराना मनखे मन कथे कि ऐ गांव म साहू परिवार के लोगन मन नई फले-फूले। फेर एति साहू तहसील साहू समाज के अध्यक्ष अवनेन्द्र साहू ह कहिथे कि शुरू से हमर समाज के लोगन मन अमेठी गांव म निवास नई करे। सिरिफ ऐ बात ह पुराना कहानी हरे। आज भी लोगन मन उहां बसे। अंधविश्वास ले बढ़के ए अई कुछु नोहे।


text:
रायपुर। प्रदेसभर के संजीवनी 108 अउ 102 एम्बुलेंस कर्मचारी संगठन अपन 6 सूत्रीय मांग ल पूरा करे के मांग करत हे। इहीं बीच आज जीवीके कंपनी के घेराव करे बर निकले रहिस हे के पुलिस ह एम्बुलेंस कर्मचारी संगठन के कर्मचारी मन ल गेरफ्तार कर लिस हे। ये दउरान अंबेडकर अस्पताल के आघू सड़क जाम हो गिस। येखर अलावा घड़ी चउक लेके फाफाडीह चउक तक लंबा जाम लग गिस, जेखर ले लोगन मन ल परेसानी के सामना करना पड़िस।
मिले जानकारी म एम्बुलेंस संगठन के कर्मचारी एम्बुलेंस संचालन कंपनी जीवीके के खेलाफ विरोध प्रदर्शन करे बर निकलिस। अपन मांग मन ल पूरा करवाय के कोसिस करत रहिन हे। सड़क पर उतर के कंपनी के खेलाफ नारेबाजी करत हुए हाय-हाय के नारा लगावत रहिस हे, जेखर बाद पुलिस ह कंपनी के घेराव करे के पहिलि ही सबो कर्मचारी मन ले डेण्टल कॉलेज के पास ले बड़ पइमाना म गेरफ्तारी कर उमन जेल परिसर ले गिस।
बता दन के एम्बुलेंस कर्मचारी स्थायीकरन, समयमान वेतनमान, सहित 6 सूत्रीय मांग ल लेके पहिली घलो हड़ताल कर चुके हे। अब विधानसभा चुनाव नजदीक आवत हे त येखर विरोध प्रदर्शन अउ तेज होगे।
घड़ी चउक लेके फाफाडीह तक लंबा जाम … वजह जानिए
रायपुर। प्रदेसभर के संजीवनी 108 अउ 102 एम्बुलेंस कर्मचारी संगठन अपन 6 सूत्रीय मांग ल पूरा करे के मांग करत हे। इहीं बीच आज जीवीके कंपनी के घेराव करे बर निकले रहिस हे के पुलिस ह एम्बुलेंस कर्मचारी संगठन के कर्मचारी मन ल गेरफ्तार कर लिस हे। ये दउरान अंबेडकर अस्पताल के आघू सड़क जाम हो गिस। येखर अलावा घड़ी चउक लेके फाफाडीह चउक तक लंबा जाम लग गिस, जेखर ले लोगन मन ल परेसानी के सामना करना पड़िस।


text:
मनसा कहिथे - कहूं नई गे रेहेंव। बिहिनिया ले डोली डहर गे रहेंव। चना देखे बर।
- अच्छा, दिन भर नई दिखेस।
- कोनो जरुरी हे का तोला दिखना...? जान सुन के मनसा अइसन गोठिइस। ओ जानना चाहत रिहीस - मोर आये अउ नई आये म फुलबासन ल का फरक पड़थे। फुलबासन घला कम नई रिहीस। किहिस - मोला का जरुरी होही। सोंचेव - रोज आथस त काली काबर नई आयेस।
अभी दूनों म बाताचीता चलत रहय के मुड़ भर लउठी धरे रतन उही तीर म पहुंच लगीस मनसा फुसफुसइस - देख, आवत हवै नीयत खोट्टा।
मनसा के तीर म पहुंच के रतन पूछिस - मनसा, तोर चना कइसे हवै।
- बने तो दिखत हे रतन, फेर जानथस जब तक घर नई आ जाही वोकर मानी पीना अच्छा नई हे।
- हव भई सहीच ल कहत हस। ठंडा घलोक रुसरुस रुसरुस बाढ़ते जावत हे।
- घर म जाड़ लगीस त रउनीय तापे ल पहुंच गेंव येमेर ...।
जब पूरा डबरी गांव जानत रिहीस तब रतन ल कइसे पता नई रिहीस होही। पर मुंहु म कहे तो कहे का। तभो ले किहिस - हव भई, अपन घर के भुर्री घलक नई सुहाय, जतका पर डेरौठी के रउनिया सुहाथे।
मनसा चुप रिहीस। फुलबासन घलक सुन लीस। ओहर भीतरी डहर जाये लगीस। रतन किहीस - कस टुरी , तंय अपने च डेरौठी ल बाहर के भागत हस। का होतिस, दू बाहरी हमरो खोर डहर मार देतेस त?
जइसे फुलबासन अउ रतन के खेत आजु - बाजु रहै वइसने ऊंकर घर घलक रहै। फुलबासन रतन के डेरौठी ल बाहरे लगीस। फुलबासन के रतन के डेरौठी के बहरई मनसा ल बने नई लगीस पर कहे नई सकीस।
फुलबासन लहुट गे। खोर ल बाहरे लगीस। उही बेरा मनसा के बाई रमौतीन अपन घुरुवा म घर के कचरा ल डार के आवत रहय। ओला देख के रतन ल दिल्लगी सुझीस, किहिस - तंय इहां रउनियां तापे ल आय हस अउ देख ओती ले आगी आवत हवै। अइसे ल हो जाये तो रउनियां के तपई तोला मंहगा परे लगे।
रतन के सब ईशारा ल मनसा के संग फुलबासन समझत रहय पर कहे त कहे का। मुंहु लगई म अपने फजिहत होय के डर। रतन से फुलबासन सीधा मुंहु बात नई करय अउ मनसा संग हंस हंस के गोठियाय। मनसा संग फुलबासन के गोठियई रतन ल फटे आंखी नई सुहाय, पर कहे कइसे। आखिर म फुलबासन रतन के लगथे त लगथे का। ओ हर गांव के टुरी अउ रतन गांव के टुरा। पर मनसा तो घलोक गांव के टुरा रहय। दू लइका के बाप। शरम मरम सब बिसर जाये, फुलबासन के मोहाटी म पहुंचे सांठ। जब फुलबासन अपन ससुराल ले मइके अइस। दू महिना बाद ओकर ससुराल वाले मन ओला लेहे बर अइन। मां बाप दूनों भेजे बर राजी। फुलबासन साफ कहि दिस - मंय नई जावव।
बहुत बड़का बात होगे। गांव भर बिगरगे। कइसे बिगरिस कोनो नई जाने। घर म बात होय रिहीस अउ हवा पूरा गांव म बिगरा दीस। कोनो कहिथे - जउन बेरा फुलबासन ससुराल नई जावव किहिस ओ बेरा नाऊ हर दामाद बाबू के हजामत बनावत रिहीस। कोनो कहिथे - बरदीहा हर गाय दूहत रिहीस। सच म बात कते मेर ले फइलिस, न फुलबासन के दाई ददा ल गम परिस अउ न दामाद अउ फुलबासन ल। दामाद बाबू अपन संगवारी परलोखिया ल धर के आय रहय। दूनों कोई के मुंहू सुन के फक्क पड़गे। दाई - ददा, फुलबासन ल समझाये के उदिम करिन, पर फुलबासन अपने म डटे रिहीस। ससुराल नई जाय के कारन पूछित पर फुलबासन के तीर म कोनो कारन नई रिहीस। कहि दीस - अइसने नई जावव। बेटी ल अड़े देख दाई - ददा दामाद बाबू ल समझाईस - लइका अपन म अड़े हवे। हम समझाबो, बुझाबो।
सास ससुराल के समझाईस ल समझ के दामाद बाबू अपन संगवारी परलोखिया के संग अपन गांव लहुटगे।
दामाद बाबू के दाई ददा ल पता चलिस त ओमन गुस्सा गे। तुरते गांव जाये के बिचार करे लगीन। पर ओमन सोचिन - जइसे लइका ल खाली हाथ पठो दिस हमला घला ल पठो दे। परलोखिया तो गांव भर म बो डरे रहे। अब लाज शरम ल जतने के लइक जघा नई रहिगे रिहीस। गांव के दू - चार सियनहा मन ल बला के दामाद बाबू के ददा अपन पीरा ल ऊंकर तीर रखीन। गांव के चार सियनहा दामाद बाबू के ददा संग ओकर ससुरार जाये बर तियार होगे।
गांव म समधी के संग चार अउ सियनहा मन ल आये देख के फुलबासन के दाई ददा के हवा होगे। पर करे का। सगा मन ल बने अपन घर म बइठइन। चाय पानी पियाइन। एक सियनहा कहिस - कस रे भई, हमर लइका बहू ल लेगे खातिर आये रिहीस, ओला बाबू संग काबर नई पठोयेव?
- नोनी कहिथे, कुछ दिन रहूंहू फेर जाहूं कहि के। साफ लबारी मार दिस फुलबासन के ददा ह।
आये संग मन कोई नवा नेवेरिहा नई रिहीन। ओमन सब समझत रिहीन कि बहु के ददा परदा डारत हवै। एक सियनहा किहिस - जउन बात हे फोर के कहो सगा। हम मन इहां झूठ लबारी ल मोटरिया के गांव लेगे बर नई आय हन।
अब तो सही ल कहिना परिस - का बतावंव सगा, जब ले दामाद बाबू जुच्छा हाथ गे हे। नोनी ल समझा समझा के हम दूनों प्रानी हताश होगेगन। ओहर अपने च अड़े हवै।
- जब तोर टुरी ल ससुराल नई जाना रिहीस त बिहाव ल काबर करिस? उचहा आवाज म एक सियनहा किहिस।
- घर के फदीता ल बाहर झन निकालो सगा। फुलबासन के ददा के हाथ जुड़गे।
- ये कोई तोपे ढांके के नोहे सगा, आज नई तो कल खुलबे करही। बहु ल बला। हम बात करबो। पहिली सियनहा किहिस।
फुलबासन अइस। ओला गांव ले आये सियनहा मन समझाइन पर ओहर एक ठन रट लगा ले रिहीस - मंय ससुराल नई जावव। काबर नई जावव ऐकर जुवाब ओहर देबे नई करिस। अब तो सियनहा मन के गुस्सा गरमा गे। किहिस - अइसन में चार समाज ल जोरे ल परही सगा।
फदीता अब घर ले समाज अउ गांव म फैले ले कोनो नई रोक सके अइसन समे आ गे। फुलबासन ल फेर सबो के सबो समझाये के परयास करिन पर सब असफल। आखिर म गांव के मुखिया अउ दू चार गांव के सियनहा मन मेर सियनहा मन अपन बात ल रखीन अउ रात म बइठका के तियारी होय लगीस। अब तो फुलबासन के दाई ददा मेर मुड़ ल गड़ा के चार समाज के बात सुने के अलावा कोनो चार नई रिहीस। बइठका म गांव वाले मन जुरयागे। मजा लेवइया मन के कमी नई रिहीस। बात उठिस। बइठिस। फुलबासन अपने च अड़े रिहीस। आखिर म फइसला होइस- जब फुलबासन, अपन ससुराल नई जाना चाहय त येकरो लइका ल स्वतंत्र छोड़ो। ओकरो दिन जवानी हे। दूसरा बिहाव कर अपन परिवार चलाही।
निर्णय होगे। फुलबासन अउ ओकर बिहाता के संग छुट गे। अउ जब ले फुलबासन अउ ओकर बिहाता संग छुटिक छुटा होइस। कतको झन मन फुलबासन ल बिहाय बर अइन पर फुलबासन नई मानिस। धीरे - धीरे फुलबासन के ससुराल छोड़े अउ दूसरा बिहाव नई करे के कारन न सिर्फ ओकर दाई - ददा ल बल्कि पूरा गांव ल समझ आये लगीस। पर कहे त कहे कोन।
रोज बिहिनिया ले जइसे मनसा फुलबासन के खोर तीर म आ के ठड़ जाये वइसने आ जो ठाड़े हे रिहीस। फुलबासन बाहरी म खोर ल बाहरिस अउ अपन घर कोती खुसरगे। फुलबासन के घर म घुसरे के बाद मनसा अपन घर कोती लहुट गे।
रमौतिन रोज - रोज मनसा के चरितर ल देखे अउ ओकर तन - बदन म आगी लग जाये। कहे कुछू नई पर घर के बर्तन मन ल उठा पटक करे। ओहर छकछक ेले गोरी रिहीस ओकर गुस्सा नाक म चढ़े अउ ओहर ललिया जाये। ओकर गुस्सा ल मनसा अनुभव करे पर हंसत कहय - थोरिक धीरे पटक बर्तन मन ल, टूट - फूट जाही।
रमौतिन कुछू नई कहय। गरम गरम चाय ल कप म ढार के मनसा मेर टेका दे। कप के ठेंठा ल खुदे धरे रहय अउ कप ल मनसा ल धरा दीस। चाय ले गरम कप रिहीस। मनसा के हाथ जर गे। मनसा किहिस - चाय दे के ये कोई तरीका आवै?
- अउ कइसे देथे ....। कहत रमौतिन रंधनी डहर चल दीस। मनसा चाय पीइस कोठा डहर गीस। घर के बाहिर चार ठन थुनिया लगा के खद्दर छा दे रहय। उही मेर कोटना रिहीस। बइला बांधे बर खूंटा रिहीस तेमा ल के बइला मन ल बांध दीस। कोटना म पानी डारिस अउ उही म कूटी डाल दीस। बइला मन खाये लगीस। मनसा बइला मन ल दाना पानी दे के फेर अंगना म अइस अउ रमौतिन ल आवाज दीस - रमौतिन ....।
रमौतिन रंधनी खोली डहर ले निकलत किहिस - का ये....।
- मंय तरिया डहर जावत हंव। मनसुख आही त बता देबे।
रमौतिन उंकरिस न भुकरिस। मनसा के चरितर ल देख - देख के ओकर तन बदन म आगी फुकत रहै। कहे कुछु नई पर करके मनसा ल जेता दे कि ओहर मनसा ले नाराज हवै।
गाँव के माई लोगन मन मनसा अउ फुलबासन के संबंध ल ले के खुसुर - पुसुर करैं। उंकर खुसुर - फुसुर रमौतिन के कान तक पहुंचे अउ ओहर जर - भुन जाये। कोनो ल कोई जुवाब नई दे पाये। दे ता दे कइसे, ओकर गोसइयां बइसने रिहीस।
एक दिन गाँव म फुलबासन के पाँव भारी होए के फुसफुसाहट सुरु होइस अउ गाँव गली ल छानत रमौतिन के कान म पहुंच गे। अब तो घर म कलहा सुरु होगे। दुनों के गोठियाना - बतियाना लगे रिहीस पर अब तो उंकर चरितर - मरयादा लांघ डरे रहै। मनसा के कान म खबर पहुंचिस त उहू अकबकागे। ये बात ल मनसा अउ फुलबासन जानत रिहीस के उंकर बीच सिरिफ अउ सिरिफ गोठियाई - बोलाई के नाता रिहीस। येकर ले आगू कुछु नई। मनसा जानत रिहीस - फुलबासन अमल म कइसे होइस, ऐला फुलबासन ही बता सकत हे। ओहर फुलबासन के डेरौठी म जा के खड़ा होगे। फुलबासन अपन घर ले निकलिस। मनसा किहिस - ये सब कइसे हो गे, फुलबासन?
- इही बात मंय तोर ले पूछव त? फुलबासन किहिस।
- पर हमर बीच तो अइसन नाता नई रिहीस।
- ये ला सिरिफ मंय अउ तंय जानथन।
उंकर बीच बाताचीता चलत रिहीस उही बेरा रतन उंकर बीच आ गे। रतन ल देख के फुलबासन मुसका दीस। रतन बर हरदम ललियाये फुलबासन के मुसकान कुछु अउ कहानी कहत रिहीस। रतन घला मुसका दीस। बात साफ रहै पर मनसा अउ फुलबासन के संबंध गाँव भर बिगरे रहै। रतन किहिस - मनसा, अब तो तोला फुलबासन ल रखे ल परही।
तरिया खाल्हे दू खेत के आड़ म फुलबासन अउ रतन मन के खेत रहय। खेत के बीच मेड़ म मचान बने रहय। दुनों के खेत म चना अउ गहूं बोवाय रहिस। चरबज्जी बेरा फुलबासन सुआ हर्राये अउ बेंदरा भगाए बर खेत कोती जावै। उही बेरा रतन घलक लठंगा - लठंगा पहुंच जाए। मुंधियार होवत - होवत ओ मन खेत कोती ले लहुटे।
रतन के फुलबासन के पीछु लगई मनसा ल नइ भावै पर कहे त कइसे? रतन अउ फुलबासन के खेत आजू - बाजू रिहीस। न रतन अपन खेत के रखवारी करे बर रुक सकत रिहीस न फुलबासन। मनसा एक दिन फुलबासन ल जरुर कहे रिहीस - देख फुलबासन, रतन नीयत खोट्टा हवै। ओकर ले बच के रहिबे।
- का तोला मोर ऊपर भरोसा नई हे। फुलबासन पूछे रिहीस।
- तोर ऊपर पूरा भरोसा हवै पर रतन ऊपर नई हे।
- तोला रतन ले अतका डर हवै त मोला चुरी पहिरा के अपन घर काबर नई ले जावस। सब झंझट खतम हो जाही। फुलबासन किहिस अउ जोर दार हंस दीस। हरदम फुलबासन के बोलई - हंसई मनसा न बड़ नीक लगे पर ओ दिन फुलबासन के बोलई हंसई मनसा ल नई भाईस। मनसा के बोलती बंद हो गे।
फुलबासन अपन बात म कतका ईमानदार रिहीस येला तो उही जानें पर ओकर पाँव भारी होवई मनसा ऊपर भारी पर गे रिहीस।


text:
नादी, दीया, करसा म चिरई-चिरगुन बर पानी मड़ा के। कचलोइहा धान ले सियानिन दाई के बनाये फाता माने धान के झालर ल आंगना अरो देथे। चिरई-चिरगुन मन अंगना म आथे अउ झालर ले चुन-चुन धान के बाली ल खाथे अउ नांदी के पानी ल पीके उड़ा जाथे। जेठ बइसाख के महीना म जेन मन चिरई-चिरगुन संग मया करथे ओमन भला आन जीव संग कइसे अनित करे सकही। रूख-राई ल देवता, तरिया नदिया ल महतारी कहइया छत्तीसगढ़िया मन जनावर संग मितानी बधथे। हरेली परब म घर-घर लीम के डारा खोच के सावन महीना म रोग-राई ले मनखे अउ मवेशी मनला बचाये के संदेशा देथे। कातिक महीना के देवारी के गोबरधन पूजा ह द्वापर के सुरता देवाथे। ये परब ह गोवर्धन परवत के पूजा अउ गउ वंश के संवर्धन के संदेशा देथे। अइसने अउ केउ ठन परब आथे जेन ह पर्यावरण ले जुरे हावय अउ हमला इही परब संस्कृति ह जल, जंगल अउ जमीन के सरेखा करे के सीख देथे। हमन सियान मनके दिये सीख ल गांठ बांधके अपन-अपन जीवन म अमल म लानबो तभे प्रकृति ह हमर बर जीवनदाई बने रइही। संगे-संग वर्तमान समय म पर्यावरण के बिगड़त स्वरूप के संतुलन बनाये खातिर कुछ नवाचार के तको जरूरत हाबे। जइसे के घर के अंगना म जरूर एक पेड़ लगाना। उपहार स्वरूप कोनो ल भेट देना हावय त ओला आन कुछू कांही देके बजाए ओला फलदार पेड़, ओषधिय पौधा या आनी-बानी के फूल के पौधा देवन। उच्छाह मंगल के बेरा म पर्यावरण ल बचाये के संकल्प धरन। कोनो के जनम दिन, बिहाव या पुन्य तिथि के मउका म एकक पेड़ लगाये के नवा चलागन के सुरूआत के हिरदे ले सुवागत होना चाही। अइसन नवाचार न सिरिफ समाज पर प्रेरणा होही बल्कि वो उपहार म मिले या कोनो व्यक्ति के दिन विसेस के सुरता म लगे पेड़ के फल, फूल अउ सुघ्घर छांव हमला जिनगी भर सुकून देही। 0
21 May 2017
पर्यावरण ले जुरे हमर संस्कृति
नादी, दीया, करसा म चिरई-चिरगुन बर पानी मड़ा के। कचलोइहा धान ले सियानिन दाई के बनाये फाता माने धान के झालर ल आंगना अरो देथे। चिरई-चिरगुन मन अंगना म आथे अउ झालर ले चुन-चुन धान के बाली ल खाथे अउ नांदी के पानी ल पीके उड़ा जाथे। जेठ बइसाख के महीना म जेन मन चिरई-चिरगुन संग मया करथे ओमन भला आन जीव संग कइसे अनित करे सकही। रूख-राई ल देवता, तरिया नदिया ल महतारी कहइया छत्तीसगढ़िया मन जनावर संग मितानी बधथे। हरेली परब म घर-घर लीम के डारा खोच के सावन महीना म रोग-राई ले मनखे अउ मवेशी मनला बचाये के संदेशा देथे। कातिक महीना के देवारी के गोबरधन पूजा ह द्वापर के सुरता देवाथे। ये परब ह गोवर्धन परवत के पूजा अउ गउ वंश के संवर्धन के संदेशा देथे। अइसने अउ केउ ठन परब आथे जेन ह पर्यावरण ले जुरे हावय अउ हमला इही परब संस्कृति ह जल, जंगल अउ जमीन के सरेखा करे के सीख देथे। हमन सियान मनके दिये सीख ल गांठ बांधके अपन-अपन जीवन म अमल म लानबो तभे प्रकृति ह हमर बर जीवनदाई बने रइही। संगे-संग वर्तमान समय म पर्यावरण के बिगड़त स्वरूप के संतुलन बनाये खातिर कुछ नवाचार के तको जरूरत हाबे। जइसे के घर के अंगना म जरूर एक पेड़ लगाना। उपहार स्वरूप कोनो ल भेट देना हावय त ओला आन कुछू कांही देके बजाए ओला फलदार पेड़, ओषधिय पौधा या आनी-बानी के फूल के पौधा देवन। उच्छाह मंगल के बेरा म पर्यावरण ल बचाये के संकल्प धरन। कोनो के जनम दिन, बिहाव या पुन्य तिथि के मउका म एकक पेड़ लगाये के नवा चलागन के सुरूआत के हिरदे ले सुवागत होना चाही। अइसन नवाचार न सिरिफ समाज पर प्रेरणा होही बल्कि वो उपहार म मिले या कोनो व्यक्ति के दिन विसेस के सुरता म लगे पेड़ के फल, फूल अउ सुघ्घर छांव हमला जिनगी भर सुकून देही। 0
5 comments:
आपकी इस प्रविष्टि् के लिंक की चर्चा कल मंगलवार (23-05-2017) कोReplyDelete
मैया तो पाला करे, रविकर श्रवण कुमार; चर्चामंच 2635
पर भी होगी।
--
चर्चा मंच पर पूरी पोस्ट अक्सर नहीं दी जाती है बल्कि आपकी पोस्ट का लिंक या लिंक के साथ पोस्ट का महत्वपूर्ण अंश दिया जाता है।
जिससे कि पाठक उत्सुकता के साथ आपके ब्लॉग पर आपकी पूरी पोस्ट पढ़ने के लिए जाये।
हार्दिक शुभकामनाओं के साथ।
सादर...!
डॉ.रूपचन्द्र शास्त्री 'मयंक'
Replies
रूपचन्द्र शास्त्री मयंक जी शुक्रिया., जो आप हमारे ब्लॉग को चर्चामंच के काबिल जान शामिल किये। बहरहाल चर्चामंच 2635 को बहुत ही शानदार तरिके से प्रस्तुत किया गया है आपका हृदय से आभार...Delete
पर्यावरण के ऊपर बेहतरीन लेख..ReplyDelete
ब्लॉग पर आने वाले तमाम पाठकों का हम हार्दिक अभिनंदन करते है... कृपया आप अपना सुझाव और शिकायत नीचे कामेंट बाक्स में जरूर लिखे।ReplyDelete
This comment has been removed by the author.ReplyDelete


text:
6 Sep 2015
किसान ल भगवान भरोसा छोड़के उद्योगपति, बयपारी के तिमारदारी म सासन
बीमारी रइही तभे तो बइद के जरूरत परही, गरीब रइही तभे तो गरीबी दूरिहाय के योजना बनही अऊ किसान भूख म मरही तभे तो अन्न खातिर नेता अफसर के पांव तरी गिरही। ये हाना अब असल जिनगी म परगट दिखत हाबे। किसान बनिहार के तो भुखमरी के दिन आगे। भगवान का रिसइस सरकार तको मुंह फेर लिस। बड़ सरम के बात आये के धमतरी, राजिम अउ रायपुर अंचल के किसान मनला पानी खातिर प्रदर्शन करना परत हाबे। ये वो अंचल आए जिहा जलरंग बांधा बंधाये हाबे। सरी छत्तीसगढ़ ल तरनतार करइया गंगरेल ले पानी छोड़े खातिर किसान अउ सासन के बीच तनातनि होवत हावय। जब सैकड़ो किसान मन नेता मन संग गंगरेल बांध के पानी छोड़य के मांग करत गंगरेल जावत रिहिस तव पुलिस ह किसान मनला गिरफ्तार कर लिस, मानो किसान मन देसद्रोही, अपराधी, चोर-लुटेरा होही। ठऊर-ठऊर म पुलिस बेरीकेट्स लगाके रद्दा ल छेके के उदीम करीस अउ किसान मनला गंगरेल पहंचे के पहिली छेक के जेल म ओइला दिस। प्रदेस के किसान नेता मनके मुताबिक पुलिस ह प्रदर्शन करत किसान मन ऊपर बल के प्रयोग करे हावय, देस के अन्नदाता उपर लउठी उबाये हाबे सरकार। सरकारे के इसारा म पुलिस ह किसान मनला रद्दा म छेकिन।
किसान उपर सबले जादा जोर-जबरई अर्जुनी मोड़ म होय हाबे जिहा खुदे जिला के कलेक्टर अउ पुलिस अधीक्षक मोर्चा संभाले खड़े रिहिस। कलेक्टर अउ पुलिस अधीक्षक ह समझाय के कोसिस करिस फेर नइ माने म सैकड़ो किसान ल अर्जुनी मोड़ म गिरफ्तार कर ले गिस।
किसान मन नासमझ नइये, उहू मन जानथे के बादर ले पानी नइ गिरना प्राकृतिक विपदा आए। हद तो तब हो जथे जब सरकार ह अपन अऊ बिरान चिनथे। किसान के कोनो समस्या होथे तव मनढेरहा काम करथे अउ उद्योगपति अउ बयपारी के कोनो अड़चन आथे तव तुरते सुते जठना ले काम के निपटारा कर देथे।
विकास-विकास के चारों मुड़ा फुटहा नंगारा बाजत हाबे। आए दिन कोनो न कोनो उद्योगपति कारखाना खातिर आवथे। सरकार बला-बलाके कारखाना लगवावत हाबे। कइथे इहां के अर्थव्यवस्था सुधरही, सबला रोजगार मिलही। तइहा समे ल देखे जाए तव छत्तीसगढ़ म न तो बेरोजगारी रिहिस न भुखमरी। इहां के किसान अपन म मगन सुख ले जिनगी जियत रिहिस।
अलग राज बने के बाद अचानक बेरोजगारी, गरीबी अउ भुखमरी के योजना सुरू होगे। सरी राज म एक रूपिया दू रूपिया के चाऊर बांटे के बुता सुरू होगे। फोकट बरोबर सबो कोनो झोकत गिन। फेर कोनो ये नइ किहिस के हमन किसान आन, कोनो मेर जमीन देदे खेती करे खातिर, जमीन म खेती करबोन अउ अपन पांव म खड़ा होबो। अपन मेहनत ले रोटी खाबो।
एक रूपिया दू रूपिया किलो के चाऊर खाना हमर स्वाभिमान गिराये के उदीम आए। आन राज के मन इही बात म हमर हांसी तको उड़ावत होही अउ सोचत होही के वास्तव म उहा भयंकर गरीबी हाबे। उहां के मन जादा महंगा के चाऊर ल नइ बिसा सके तेन पाके दू रूपिया के चाऊर खाथे। जादा होगे तव दस रूपिया।
सोचव तो का वास्तव म हमर छत्तीसगढ़ म अतेकपान गरीबी हावय के हम दू अउ दस रूपिया ले आगर के चाऊर नइ बिसा सकन? का अतेक बिकराल रत्नगरभा छत्तीसगढ़ के किसान मनके अवकात दू रूपिया के हावय?
सदा किसान मनला छोटे आदमी अऊ बनिहार जानिस नेता अउ अफसर मन। उद्योगपति अउ बयपारी ल घर म बलाके बइठारथे, खवाथे। लेकिन किसान ल कोनो नेता के घर म घुसरे के आगू अरजी दे बर परथे। मुलाकात होही त आवेदन मांगही, आवेदन मांगिस माने तोर काम लटकगे। कमती पढ़े-लिखे किसान-बनिहार मन यहू तो नइ जाने के कोन काम म कोन ल आवेदन देना हाबे। इही बात के फइदा सबो उठावत हाबे। सरकार तको तो किसान मनके सिधवापन के फइदा उठावत हाबे। पचास ठन योजना म एक ठन योजना बनथे किसान के हित म।
ये सिटी ओ सिटी, फलाना विहार ढेकाना विहार ये विकास होवथाबे छत्तीसगढ़ के। मुड़ी ले पागा गिरत महल खड़ा होवत हाबे। चकाचक सड़क बनत हाबे, बिगर गड्डा वाले। सोचव तो ये सब कहां बनत हाबे, किसान के खेत म। किसानी होतिस तेन माटी म कांक्रीट के जंगल लगत हावय। बड़े-बड़े रूख राई ल चक-चक काट के गमला म दूबी बोवत हाबे। ये सब खेल खेती के भुइंया म होवत हाबे। अऊ इही सबके सजा देवत हाबे आज प्रकृति ह। हरियाली दुरिहागे, बरखा रिसागे। जीव जनावर सब हलाकान हवय।
अतका होवय के बाद घलोक नेता अउ अफसर मन छत्तीसगढ़ के विकास के सम्मान झोके बर दिल्ली दरबार जाथे। ओ नेता-अफसर मन ल कभू कोनो ये सम्मान तो देतिस के कोन विभाग ह कतका किसान मनके खेती के भुइंया ल अधिग्रहित करे हाबे। कोन विभाग ह किसान के कतका मुआवजा ल दबाए हाबे यहू म सम्मान देना चाही।
* जयंत साहू*
Subscribe to: Post Comments (Atom)


text:
रायपुर। छत्तीसगढ़ के एक मंत्री के कथित सेक्स सीडी मामला म सीबीआई जांच म मुख्य आरोपी कैलाश मुरारका ह रायपुर जिला कोरट म सरेंडर कर दिस। आरोपी मुरारका ल ये मामला म कोरट म जमानत याचिका घलो दायर करिस। कोरट ह एक लाख रुपिया के निजी मुचलका म आरोपी कैलाश मुरारका ल बुधवार के जमानत दे दीस। जमानत के बाद भाजपा ले निष्कासित नेता कैलाश मुरारका ह कहिन के सीडी कांड ले प्रदेश कांग्रेस अध्यक्छ भूपेश बघेल के कोनो लेना-देना नइए। उमन पाक-साफ हे। आघू मुरारका ह कहिस के मैं ह समाज के मुखिया ल राम मानथव। लेकिन मोला इहां ले धोखा मिलिस हे। उमन कहिन के उमन ल न्यायालय उपर पूरा भरोसा हे, उमन ह कोरट के फइसला के सम्मान करथव। मुरारका ह कहिन के आवइया समय म कुछु राज खोल हूं। मैं ह सीबीआई ल सबो बात बता दे हव।
Home ताजा समाचार जिला कोर्ट म सरेंडर करिस कैलाश मुरारका ह …..कहिन…भूपेश बेदाग …समय...


text:
रायपुर । छत्तीसगढ़ के सिक्छाकरमी मन ल संविलियन के बाद पहिली बार महीना के आखिरी तारीख के वेतन मिल गिस, हे। 23 बरस के इंतजार के बाद सिक्छाकरमी न न केवल सिक्छाकरमी बनिस अउ उमन ल सातवां वेतनमान के लाभ लो मिलिस हे। अइसे पहिली बार होइस हे जब उमन ल पहली तारीख ले एक दिन पहिली वेतन मिलिस हे, वरना अक्सर दू- तीन महीनी म वेतन मिलत रहिस हे। उमन ल जइसे ही बढ़े हुए वेतन के मैसेज आइस वइसे उंखर मन के खुसी का ठिकाना नइ रहिस ।
संविलियन के बाद वेतन म इजाफा तो होइस हे संगे-संग सासकीय करमचारी ल मिलइया समस्त अन्य भत्ता घलो प्रदान करे गिस हे। मकान भत्ता,चिकित्सा भत्ता, गतिरोध भत्ता के भुगतान करे गेहे, उंहे सीपीएस म घलो अब समग्र वेतन के अनुरूप कटौती प्रारम्भ होगिस हे। पहिली केवल मूल वेतन के 10% हिस्सा ही NSDL के खाता म जाता रहिस हे, जेकर ले प्रत्येक सिक्छाकरमी के pran खाता म अब पहिली ले 3 ले 4 गुना जादा रासि जमा होही। जतका करमचारी के खाता म कटही उतका ही रासि सरकार घलो वो खाता म जमा करेही। अब समूह बीमा अउ ग्रेज्युटी के लाभ घलो ये संवरग ल प्राप्त होही।
खुसी के ठिकाना नइ रहिस सिक्छाकरमी मन के…. वजह जानव
रायपुर । छत्तीसगढ़ के सिक्छाकरमी मन ल संविलियन के बाद पहिली बार महीना के आखिरी तारीख के वेतन मिल गिस, हे। 23 बरस के इंतजार के बाद सिक्छाकरमी न न केवल सिक्छाकरमी बनिस अउ उमन ल सातवां वेतनमान के लाभ लो मिलिस हे। अइसे पहिली बार होइस हे जब उमन ल पहली तारीख ले एक दिन पहिली वेतन मिलिस हे, वरना अक्सर दू- तीन महीनी म वेतन मिलत रहिस हे। उमन ल जइसे ही बढ़े हुए वेतन के मैसेज आइस वइसे उंखर मन के खुसी का ठिकाना नइ रहिस ।


text:
जगदलपुर/ रायपुर। येस बछर सन 2018 म पुलिस के संग मुठभेड़ म नक्सली मन ल बड़ नुकसान होइस हे। नक्सली मन ह पुलिस मुठभेड़ म मारे गिस अपन साथी मन के सूची जारी करिन हे। जेकर अनुसार देस भर म 200 नक्सली मारे गिस हे, उहें छत्तीसगढ़ के दंडकारण्य म 150 नक्सली मन के मउत होइस हे। ये लोगन म एक सेंट्रल कमेटी के मेंबर घलो सामिल हे। येमा सबले बड़ चउकाये वाले बात ये हे के मुठभेड़ म मारे गे नक्सली मन म 72 महिला सामिल हे। दक्छिन सब जोनल ब्यूरो भाकपा(माओवादी) के ओर ले ये परचा जारी करे गेस हे। गउरतलब हे महाराष्ट्र, ओडिशा, तेलंगाना के सीमा के क्षेत्र अउ बस्तर संभाग के सीमा के क्षेत्र दंडकारण्य जोन म आथे।
दण्यकारण्य म सीपीआई(माओवादी) ह जारी प्रेस रिलीज म कहिन के पाछु एक साल म हमन अपन कतको साथी, गुरिल्ला आरमी के कमांडरस, गुरिल्ला फाइटरस अउ अन्य कतको टीम मन के साथी मन ल खो दे हन। उमन ह ये प्रेस रिलीज म कहिन के हमार सारे साथी समाजवाद अउ साम्यवाद के सपना ल पूरा करत हुए मरिन हे। हालांकि येमा ये घलो कहिन के येमा कतको स्वाभाविक कारन मन ले मउत घलो होइस हे। अइसे मउत मन म सेंट्रल कमेटी मेंबर बारुण दादा अउ सीनियर कॉमरेड शहीदा दीदी सामिल हे।
पाछू बठर भर म जेस तरह के आक्रामक होइस पुलिस ह ले इलाका म ऑपरेसन चलात हे अउ विसेस तउर म सुकमा इलाका ल टारगेट करे हे। जे माओवादी मन के दक्छिन रीजनल कमेटी के इलाका हे। ये इलाका म माओवादी मन ल सरवाधिक नुकसान उठाना पड़िस हे। ये इलाका 2013 तक माओवादी के सबले मजबूत गढ़ माने जात रहिस हे अउ ये इलाका म माओवादी मन के समानांतर सरकार चलथे बावजूद येकर पुलिस के ऑपरेसन म पाछु 1 बछर म 65 माओवादी कमांडर ये इलाका म मारे गेहे।
पुलिस के कहिना हे के लगातार माओवादीमन के जनाधार कमजोर होवत जात हे अउ जल्द ही बस्तर इलाका म माओवादी मन के पकड़ कमजोर हो जाही अउ अब पुलिस ये इलाका म अउ ऑपरेसन चलाय को तइयारी करत हे।
बैकफुट म नक्सली : डीआईजी डागी
बस्तर डीआईजी रतनलाल डागी कहिन के हां नक्सली परचा मिले हे। ये परचा म देश भर म हुए नक्सली मन के मउत के आंकड़ा हे। परचा ले ये पता चलत हे के नक्सली अब बैकफुट म हे। दण्डकारण्य इलाका म नक्सली मन ल भारी नुकसान होइस हे। हम माओवादी मन के खेलाफ अभियान जारी रखें हन।
ये बछर होइस नक्सली मन ल बड़ नुकसान … दंडकारण्य म 150 के मउत
जगदलपुर/ रायपुर। येस बछर सन 2018 म पुलिस के संग मुठभेड़ म नक्सली मन ल बड़ नुकसान होइस हे। नक्सली मन ह पुलिस मुठभेड़ म मारे गिस अपन साथी मन के सूची जारी करिन हे। जेकर अनुसार देस भर म 200 नक्सली मारे गिस हे, उहें छत्तीसगढ़ के दंडकारण्य म 150 नक्सली मन के मउत होइस हे। ये लोगन म एक सेंट्रल कमेटी के मेंबर घलो सामिल हे। येमा सबले बड़ चउकाये वाले बात ये हे के मुठभेड़ म मारे गे नक्सली मन म 72 महिला सामिल हे। दक्छिन सब जोनल ब्यूरो भाकपा(माओवादी) के ओर ले ये परचा जारी करे गेस हे। गउरतलब हे महाराष्ट्र, ओडिशा, तेलंगाना के सीमा के क्षेत्र अउ बस्तर संभाग के सीमा के क्षेत्र दंडकारण्य जोन म आथे।


text:
रायपुर । राजधानी म लेखा परीक्षा के पेपर लीक होए के मामला सामने आइस हे। वित्त विभाग के डहर ले ये परीक्षा ले जात हे। बताए जावत हे कि, लीक हुए परचा के पांच प्रश्न परीक्षा के असल प्रश्नपत्र म शामिल हवय। रायपुर अउ बिलासपुर म सौ क्लर्क ए परीक्षा देवत हे। रायपुर के जे एन पाण्डेय शाला म घलो परीक्षा जारी हवय। सूत्र मन के कहिना हे कि , परीक्षा के परचा 10-10 हजार म बेचे गेहे। अइसे म अब परीक्षा रद्द करे के मांग उठे लगिस हे। ये खबर के मीडिया म खुलासा के बाद विभाग म हड़कम्प मच गेहे। परचा लीक होए के बात म जांच करे बर पहुंचे अधिकारी ह जवाब दे बर टाल-मटोल करिस हे। ये परीक्षा 4 माह ट्रेंनिग के बाद ले जात हे।
Home ताजा समाचार ..तो क्या 10-10 हजार म पहिली ले बंट गे ये परीक्षा के...


text:
बबा के आंखी डबडबा गेय रिहिस। ओहर खखार के टोंटा ला सफा करिस। में हर त सन्ना गेय रहेंव। मोला दुलरवा के जिंदगानी के एक-एक ठिन गोठ हर आंखी के आघू म दिखे लागीस। बबा हर फेर केहे बर सुरू करिस।
महूं हर पहिली काहंव के दुलरवा हरनई सुधरय। पेर मेंहर बिचारंव तब मोर मन हर इही फैसला मा पहुंचिस के आखिर दुलरवा हर बिगड़िस काबर ? पियार के कमी मां। दुलरवा ला पियार मां नई भलूक मार-मार के सुधारे के कोसीस करे रिहिन हावंय अऊ ओखरे मारे ओहर आजाद होगे रिहिस। कहुं दुलरवा के घर के मन दुलरवा ल मारे के बलदा मा मया करे रहितिन तब दुलरवा नई बिगड़तीस। मोर खियाल मा त दुलरवा के करम मा इही सबो हर बदे रिहिस हगे, नई त छोटे होय ले सब्बो के मया पाय के हक ओला भगवान देय रिहिस हे। फेर ओला सबो नई मिलिस। ओहर इही मया ला पाय बर तरसय। फेर कखरो रोके ले समे के चक्कर ह तो नई रुकय।
थोकन दिन के गय ले दुलरवा के भइया डेरहा के बिहाव होगे। ओखह बिहाव गांव म होईस। दुलरवा हर अपन गवंहीन भौजी ला पहिली देखिस। फेर एक दिन भौजी हा ओला देत मूंड़ ढांक लिस तब दुलरवा के दिदी कमल हर किहिस – दीदी अरे ये हर त तोर देवर आय। तब भौजी हर किहिस – हहो देवर आय, फेर बड़े। इही गोठ ला सुनके दुलरवा ह मोहागे। काबर के ओला कभ्भू कोनों बड़े नई केहे रिहिन। दुलरवा के मन मा मबिली घांव के देखई मा भौजी के ऊपर अबड़ेच मया समागे। भौजी के आए ले दुलरवा के जिंदगानी म एक घांव फेर कातिक आगे। ओला भौजी ला कुड़कावब म अड़बड़ मजा आवय। ओहर उपदरवी रिहिस ना। ओहर जब नहीं तब अपन भौजी ला ‘गवंहीन भौजी’ काहय। ये हर त दुलरवा के बेअकल होय के साखी आय। फेर भौजी ला दुलरवा के इही गोठ ऊपर अबड़ेच रिस लागय। वो हर काहय – मेंहर कवंइहीन नों हंव। कहूं तुंहर हिसाब मा गंवई मं रहेच ले कोनों गवंइहीन हो जाथे त तेंहर बने कहथ हस। फेर मोर हिसाब मा दुम्हर ये सहरइया जिंदगानी ले कतको बने गवंइहा जिंदगानी हर आय। दुलरवा अऊ भोजी म इही गोठ ला लेके गोठ बात हो ाजय। ओ मन एक दूसर ऊपर रिस हो जांय पेर थोरकेच बेरा म एक बने बर लहुर तुहर करे लागय।
भौजी ला आय पंतरा दिन होय रिहिस। ओला लेगे बर ओखर भाई हर आगे। दुलरवा के मन नानुक होगे। ओला पीरा होय लागीस के भौजी हर चल दीही त ओखर हांसी खुसी चल दीही। अब काय करंव ? का कुछु उपाय नई ये अभी भौजी हा अऊ थोक बहुत दिन रुके रतिस। फेर दुलरवा के हुंसियारी हर एक दिन चलिस। काबर के ओहर केहे रिहिस हे के रेल हर एक घंटा लेट हावय, सिरतोन मां गाड़ी हर पन्दरा मिलिट लेट रिहिस। तौन पायके ओ दिन ओ मनला रुके बर परगे। आज सबो झिन हुसियार रिहिन हावंय। दुलरवा हर भजी मेर पहुंचगे फेर उहां भैया रिहिस हावय लहुट आइस। ओखर मन हा त रोतेच रिहिस फेर आंखी घलोक हर ओखर संग देत रिहिस। ओहर सुसकत रिहिस। भौजी हा जाय बर तियार होते रिहिस। भौजी हर टांगा मा गोड़ मढ़ाइस। दुलरवा हर चिचिया जारिस भौजी छूटे के बिचार मा अऊ रोत-रोत ओहर गोड़ मा चटक गे। भौजी हा ओला उठाइस फेर झझक के मारे कांही नई केहे सकीस दुलरवा ला, अऊ दुलरवा घलोक। भौजी चल दिस। दुलरवा के मन मां इही पन्दरा दिन मां अपन भौजी बर एक ठन सुंदर अकले ठौर बन गेय रिहिस।
दुलरवा हर थोक दिन ले अपन मन ला भुलवारत रिहिस। फेर ओखर जीव हा भौजी ला देखे बर उबुक-चुबुक होत रिहिस हावय अऊ तब ओहर बिन बताय भौजी के ममइके धमक दीस। ऊहागं ओहर भौजी के दरसन करिस। छाती जुड़ागे। ऊहां ओला आरो मिलिस के भौजी हर रईपुर जवइया हावय। ओला अड़बड़ पिराइस। ओहर भौजी झन जातिस कहिके भगवान के धियान करेय, फेर भौजी हा चलीच दीस। ओहर हार खाके लहुट आइस। ओला अपन जिंदगानी गरु लागे लागिस। ओहर कुछु करे नई सकय, अऊ ना कांही गुने सकय। सुन्न होके एती ले ओती भटके लागिस दुलरवा। फेर बिहिनिया करे रफे फूटीस ओखर मन मां अऊ ओला रद्दा दीखिस। ओहर अपन भौजी ला चिट्ठी लिखे के बिचारिस। ओहर चिट्ठी भेजीस। फेर जवाब नई आइस। ओहर मने मन मा बिचारय के भौजी अऊ मोर का नता हे ? अऊ हावय तौनो हर दिल के नोहे। ओहर त समाज के बनाय नेम आय तौने पाय के देखावा बने हावय। मोला दगा होय हे। ऐसने दुलरवा के मन मां रंग-रंग के गोठ आवय। का इहू भौजी हर अऊ दूसर भौजी मन असन आय य़ का मेंहर ओखर मन मां ठौर नई बनाय सकंव ? दुलरवा हर ऐखर पीछू घलोक अऊ चिट्ठी लिखीस। फेर जवाब नई पाए सकिस। दुलरवा के मन टूट गे रिहिस। ओला सबो हर देखाय के अऊ चोचला आय तैसे लागय। ओहर भौजी के बेवहार ल नई जाने रिहिस के भोजी हा ओला देवर आय कहिके अऊ नई तो कोनो कांही काहय झन कहिके मया करके गोठियाथे। धोखा गोहे हे मोला, हहो मोला धोखा देय हावय। काबर अइसना करीन ? मेंहर त वैसना मया ला आज ले नइच पाय रेहेंव अऊ मोर चाल पर गेय रिहिस फेर काबर मया ला बढ़ाइन। भौजी हर काबर मोला मया के समुन्दर मा बोरिस अऊ निकाल के फेंक दिस।
आठ महिना के बीते ले भौजी के पठौनी आनीन। भौजी फेर आगे। फेर दुलरवा अब मनटूटहा असन राहय। ओला मया नई करंय अइसना फेर लागे लागिस अऊ फेर अपन उही जुन्ना चाल कोती फिरे लागीस। ओहू हर थोक दिन बर काबर के दुलरवा के ये गुनई हर अर्रा निकलिस के ओला अपन कहवइया कोनों नइये। दुलरवा के मनहा जानय के ओहर अपन भौजी मेर ले मया पाय सकही। ओहर भौजीच ला अपन समझय अऊ ओला ओखर मन मां ठौर बनाना जरूरी हे। दुलरवा हा भौजी के मया ला सबो दिन बर पाय चाहत रिहिस।
दुलरवा अऊ भौजी जंवरिहा रिहिन। फेर माइ लोगन होयके मारे भौजी मा सियानी पना जादा रिहिस अऊ दुलरवा मां छोकरा आदत अब ले बांचे रिहिस। ओहर अभी चौदच बछर के रिहिस फेर ओमा उपदरव करे के आदत अबड़ेच भरे रिहिस। दुलरवा के इही उपदरव चाल के मारे भौजी के मन मां थोरको ठौर नइ रिहिस। काबर के भौजी हा पहिली पंदरा दिन रहि के चल देय रिहिस। फेर अब ओला दुलरवा के सबो चाल के बिसे म पता चलिस। ओहर संझा बिहिनिया दुलरवा के भइया मेंर काहय के मेंहर नई जाने सकत हौं के काबर तमन ये चोर, बदमास ला अपन संग मां राखे हावव। ये दुलरवा हा एको दिन तुमन ला जरूर धोखा दिही। डेरहा ला दुःख लागय। का करही दुलरवा हा ओखर मारे मोला का-का सुनेबर परही। फेर ओहा चुपे रहि जाय। ओला घड़ी-घड़ी हा खटकय के दुलरवा हा त ददा के मया बर सबो दिन लुलुवाइस फेर अब मोर छोड़ आसरा देवइया कोनोच नइये। बने होय के खराब होय अब त चलायच बर परही। भौजी हा दुलरवा ला घिनघिन त समझय फेर ये नई जानय के उही दुलरवा हा ओला कतक उंचहा मया करथे अऊ अपन मन मा बइठार लेय हावय।
दुलरवा के भौजी संग जम्भो मनटुटा होवय तब भौजी हर कहय, के हमरे मारे तैंहर लठिंगरा बने किंजरत हस अऊ हमरे संग लड़थौ। दुलरवा घलोक अपन रिस ला नई थामे सकय अऊ कही डारय – काहय हौ भौजी तुमन त चाहत हो के तुम्हर ऊपर ये बोझ हर परे हावय तेहर तुम्हर ओखी ले दुरिहा जावय। अतका दुलरवा कहि त दय। फेर ओला दुःख होवय के मेंहर काबर भौजी ला अइसना केहेंव। ओहा खुदे बेरा मां भोजी मेर पांव पलौटी करे बर पहुंच जाय। अऊ ओहा मान घलोक जाय।
दुलरवा बर भौजी के सुभाव ला समझना कठिन काम रिहिस। का जानी काबर ओहा दुलरवा ला पर समझय, नान-नान गोठ मा ओहा दुलरवा संग लड़ डारय। कहूं दुलरवा हा बात ऊपर बात कहय तभो भौजी के आंखी के आंसू के मोती असन चमकत बूंद-बूंद गिरे लागय अऊ दुलरवा हा ओला सूजी सूतरी मां गूंथे के कोसीस करय(भौजी ल मनाय बर धरय)। भौजी हा जर भूंजा जाय रिस मां। जब संझा इसकूल ले डेरहा हा आवय तब भौजी हा ओखर मेर दुलरवा के हिंता करय। पेर डेरहा के कान मां जूं हा नई रेंगय। डेरहा के अइसना बेवहार ला देख के भौजी हा उपास करेके परतिग्या करय। “माई लोगन के उपास हा घलोक अतेक ताकत वाला हे के बड़े-ब़े मनखे ओखर मारे पानी मांग डारथें।” तभी ले भौजी के मन हा जूड़ कैसे होवय, तब दुलरवा ला बलावय अऊ काहय – काय कहे रकहे रे ? तोला मोर नई त ओखर खियालात रखनाच चाहि। दुलरवा येहर तोर बर महतारी असन हावय तभो ले नई जानमव तेंहर काबर ओखर संग पड़थस। मोला तोर उप्पर भरोसा हे दुलरवा। अब तेंहर ओला हिंता करे के ओड़हर झन आन देबे। डेरहा के ये मया मार हा ओखर मन मां अपन जनम-जनम न मिटइया छापा बन गेइस। ओहा मन मां परतिग्या करिस के अब भजी ला हिंता करे के ओड़हर नई आवन देय।
धीरे-धीरे मां मया ला मया मिलिस। दुलरवा हा भौजी के मन मां ठौर बनाय बर कोसीस करतेच रिहिस, अऊ ओहर जइसनेच बिचारे रिहिस, तइसनेच होइस अऊ भौजी हा ओखरो ले जादा माने जतका मया बेटा हा महतारी मेर ले नई पाय सकय।
बबा हा किहिस – बाबू, दुलरवा हा मोर मेर काहय। कका मोला अतेक खुसा हावय के मेंहर तोला का बतावंव। आखिर मा भगवान हा मोर सुनिस त, फेर कका अइसे त नइ हो जाहि के मेंहर जतका खुस हावंव ओखर ले बड़का कहूं दुख पा जांव। कहूं भौजी हा मोला उही नरक मां त नइ ढकेल दीहि। जेमा मेंहर अपन जिंदगानी ला फोकट समझत रेहेंव। दुलरवा के ये गोठ मा मेंहर ओला धीरज बंधाय रेहेंव के दुलरवा एक त मया सबो ला मिलय नहीं अऊ मिल जाथे त सिरावय नइ। येह त भगवान के देनगी आय। दुलरवा हा भौजी के मया मां मुंड़ गोड़ ले अतक बुड़ गेय रिहिस के अब ओहा ओहर ओखर बिन नई रेहे सकतिस। अइसने समें मां भौजी के मइके ले जनेऊ के नेवता आइस अऊ भौजी ला नेवता मां जाना जरूरी रिहिस। ओहा गइस त दुलरवा के उछाह हर फेर खऊला गे। ओ हा मुंह ल ओथराय असन राहय। काबर के दुलरवा हा जब ले भौजी के मन मां बेटा कस मया के अंजोर ला देख डारे रिहिस, तभे ले ओखर सब्बो काम मा भौजी हा मदत देबेच करय। ओहा खावय नहीं जब ले भौजी हा नई परसे। फेर भौजी के जाय ले ओला सबो बखत भौजी के नई रहई खटकत राहय। ओहा रो डारय। भौजी तेंहर मोला छोड़के काबर गेय। का तेंहर नई जानत अस के तोर बिन दुलरवा हा खाय नई सकय।
बाबू मेंहर पहिलीच गोठिया डारे हावंव के दुलरवा के पिछु के जिंदगानी हा अबड़ेच सोगऊल रहिस हे ओखर बिसे में बताना कठिन हावय। दुलरवा के मन हा भौजीच ला बलावय। भौजी हा त अपन मइके मां मंजा से दिन ब्ताय बर गेय रिहिस हावय। ओहा का जानय के ओखर नानुक देवर हा जौन सब्बो समें अपने भौजीच मेंर रहना चाहथे, ओखर का होही, कइसे रहत होही। दुलरवा के हालत बड़ा सोगऊल रिहिस हे। वोहा रोगा के रोज सुखावन लागिस। ओहू हा का करय, लइका हा महतारी मेंर ले अलगे रहिके सुखाही नइ त का हरियाही। दुलरवा काहय हे परमेसर भौजी हा मोला छोड़ के चल दीस। कहूं मेंहर ओखरे बेटा होतेंव त का ओहर मोला अइसने छोड़ के जाय सकतीस ? नई ओहा कभू अइसना नई करे सकतीस, भगवान मेंहर मया मा अइसन अलगे रहवई ला नई चाहंव। मोला मया चाही। मोला बला ले भगवान तेमा मेंहर फेर जनम लेके भौजी मेर महतारी के मया ला पाय सकंव।
बाबू - दुलरवा के भौजी हा माई लोगन के गढ़न मां देवी रिहिस। ओहा दुलरवा ला घिनघिना के बदला मा मया करिस, अऊ दुलरवा हा उही मया के गोदी मा चिटिक सम्बलिस। तभो ले दुलरवा के मन मां आवय, भौजी के मइके जाय उप्पर ले गुनै दूसर भौजी मन कस मोरो भौजी तो नो हे। ओहा अपन अऊ भौजी के मया ला तौले। का मेंहर उच्चहा मया के हकदार हंव ? त ओला लागय के मोर असन ठलहा बर भौजी के मन मां ठौर होयच नई सकय। अइसना बिचार के आतेच वोहा रो डारय, अपन करनी ला बिचार के। हे भगवान महूं पढ़े लिखे होतेंव। बचपना मा बने ढंग लगा के पढ़तेंव त आज मेंहर अपना माय के पियास ला बुधाय बर आज अइसना नई तरसतेंव। सब्बो के मया हा आज मोला मिलतिस।
दुलरवा के भौजी हा ओला जिन्हय। वो हा बिचार करय के यहू घछला हा अपन गोड़ मा ठाड़ होय सकतिस। ओहू ला कखरो मदत के जरूरत नई परतिस। फेर अइसना गोठ मा त दुलरवा हा अपन भौजी संग पड़ डारय अऊ काहय के तें हर चहिथहस के येहू हा कमावय तेमा एला सोज रंग मा अलगे करत बन जाय, फेर मेंहर अलगे होवइया नोहंव। अइसना गोठ के बाद दुलरवा हो रोनहुत हो जाय। भौजी हा ओला समझावय फेर मनइया ये तेमा मानतिस। ओहा त खाय पिये बर छोड़ दय। अइसना मां भौजी घलोक रिसा जाय।
दुलरकवा हा एक दू दिन घर मां नई खावय अऊ भोजी मेर बोलय घलोक नहीं। डेरहा जब जानय त ऊहू ला अबड़च दुख होवय। ओहा आज ले तुलरवा ला कइसने कमती होयके बात नई होन देय रिहिस। ओमन ओला भूख मा नई राहन दंय। जइसना एक जिन नान्हें लइका के हुड़ई मा ओला समझाथें वइसने डेरहा हा दुलरवा ला समझावय। दुलरवा के हुड़ई हा ओखर मेर न नई चलय। ओला खायेच बर परय। अइसने मां भौजी के रिस हा तरपौंरी ले मुंड़ मां चढ़ जाय। वो हा डेरहा ऊपर घुसियाय। काबर तुमन ओला मनाथव “जतका बेर पेट मा मुसुवा कुदही” त खुदे खाही। डेरहा हा भौजी ला समझावय आघिर मा भौजी ला चुपे रेहे बर परय।